
	讜讗诐 谞转注讘专讛 谞转注讘专讛 诇诪讜讻专 讛转讬谞讞 砖注讬专 驻专 诪讗讬 讗讬讻讗 诇诪讬诪专 讙讝讬专讛 驻专 讗讟讜 砖注讬专 讜诪砖讜诐 讙讝讬专讛 讬诪讜转 讜注讜讚 讞讟讗转 砖注讘专讛 砖谞转讛 诇专注讬讛 讗讝诇讗 讚讗诪专 专讬砖 诇拽讬砖 讞讟讗转 砖注讘专讛 砖谞转讛 专讜讗讬谉 讗讜转讛 讻讗讬诇讜 讛讬讗 注讜诪讚转 讘讘讬转 讛拽讘专讜转 讜专讜注讛 讗诇讗 讗诪专 专讘讗 讙讝讬专讛 诪砖讜诐 转拽诇讛 (讚转谞谉) 讗讬谉 诪拽讚讬砖讬谉 讜讗讬谉 诪注专讬讻讬谉 讜讗讬谉 诪讞专讬诪讬谉 讘讝诪谉 讛讝讛 讜讗诐 讛拽讚讬砖 讜讛注专讬讱 讜讛讞专讬诐 讘讛诪讛 转讬注拽专 驻讬专讜转 讻住讜转 讜讻诇讬诐 讬专拽讘讜 诪注讜转 讜讻诇讬 诪转讻讜转 讬讜诇讬讱 讛谞讗讛 诇讬诐 讛诪诇讞 讜讗讬 讝讛 讛讜讗 注讬拽讜专 谞讜注诇 讚诇转 诇驻谞讬讛 讜讛讬讗 诪转讛 诪讗诇讬讛 转拽诇讛 讚诪讗讬 讗讬 转拽诇讛 讚讛拽专讘讛 讗驻讬诇讜 讻诇 专注讬讜转 谞诪讬 讗讬 转拽诇讛 讚讙讬讝讛 讜注讘讜讚讛 讗驻讬诇讜 讻诇 专注讬讜转 谞诪讬 诇注讜诇诐 转拽诇讛 讚讛拽专讘讛 讜讛谞讱 讚诇讗讜 讘谞讬 讛拽专讘讛 谞讬谞讛讜 诇讗 讟专讬讚 讘讛讜 讛讱 讚讘转 讛拽专讘讛 讛讬讗 讟专讬讚 讘讛 讜转拽诇讛 注爪诪讛 转谞讗讬 讛讬讗 讚转谞讬讗 讞讚讗 驻住讞 砖诇讗 拽专讘 讘专讗砖讜谉 讬拽专讘 讘砖谞讬 讘砖谞讬 讬拽专讘 诇砖谞讛 讛讘讗讛 讜转谞讬讗 讗讬讚讱 诇讗 讬拽专讘 诪讗讬 诇讗讜 讘转拽诇讛 驻诇讬讙讬 诇讗 讚讻''注 [诇讗] 讞讬讬砖讬谞谉 诇转拽诇讛 讜讛讻讗 讘驻诇讜讙转讗 讚专讘讬 讜专讘谞谉 拽讗 诪讬驻诇讙讬 讜诇讗 拽砖讬讗 讛讗 专讘讬 讛讗 专讘谞谉 讜讛转谞讬讗 讜讻谉 讛诪注讜转 讗诇讗 诇讗讜 砖诪注 诪讬谞讛 讘转拽诇讛 驻诇讬讙讬 砖诪注 诪讬谞讛:


	诪转谞讬' 讘讗 诇讜 讗爪诇 砖注讬专 讛诪砖转诇讞 讜住讜诪讱 砖转讬 讬讚讬讜 注诇讬讜 讜诪转讜讚讛 讜讻讱 讛讬讛 讗讜诪专 讗谞讗 讛砖诐 讞讟讗讜 注讜讜 驻砖注讜 诇驻谞讬讱 注诪讱 讘讬转 讬砖专讗诇 讗谞讗 讛砖诐 讻驻专 谞讗 诇讞讟讗讬诐 讜诇注讜谞讜转 讜诇驻砖注讬诐 砖讞讟讗讜 讜砖注讜讜 讜砖驻砖注讜 诇驻谞讬讱 注诪讱 讘讬转 讬砖专讗诇 讻讻转讜讘 讘转讜专转 诪砖讛 注讘讚讱 诇讗诪专 {讜讬拽专讗 讟讝-诇} 讻讬 讘讬讜诐 讛讝讛 讬讻驻专 注诇讬讻诐 诇讟讛专 讗转讻诐 诪讻诇 讞讟讗转讬讻诐 诇驻谞讬 讛' 转讟讛专讜 讜讛讻讛谞讬诐 讜讛注诐 讛注讜诪讚讬诐 讘注讝专讛 讻砖讛讬讜 砖讜诪注讬诐 砖诐 讛诪驻讜专砖 砖讛讜讗 讬讜爪讗 诪驻讬 讻讛谉 讙讚讜诇 讛讬讜 讻讜专注讬诐 讜诪砖转讞讜讬诐 讜谞讜驻诇讬诐 注诇 驻谞讬讛诐 讜讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诪住专讜 诇诪讬 砖讛讬讛 诪讜诇讬讻讜 讛讻诇 讻砖专讬谉 诇讛讜诇讬讻讜 讗诇讗 砖注砖讜 讛讻讛谞讬诐 讙讚讜诇讬诐 拽讘注 讜诇讗 讛讬讜 诪谞讬讞讬谉 讗转 讬砖专讗诇 诇讛讜诇讬讻讜 讗诪专 专讘讬 讬讜住讬 诪注砖讛 讜讛讜诇讬讻讜 注专住诇讗 讜讬砖专讗诇 讛讬讛 讜讻讘砖 注砖讜 诇讜 诪驻谞讬 讛讘讘诇讬讬诐 砖讛讬讜 诪转诇砖讬诐 讘砖注专讜 讜讗讜诪专讬诐 诇讜 讟讜诇 讜爪讗 讟讜诇 讜爪讗:


	讙诪' 讜讗讬诇讜 讘谞讬 讗讛专谉 注诐 拽讚讜砖讱 诇讗 拽讗诪专 诪讗谉 转谞讗 讗诪专 专' 讬专诪讬讛 讚诇讗 讻专讘讬 讬讛讜讚讛 讚讗讬 讻专讘讬 讬讛讜讚讛 讛讗 讗诪专 讬砖 诇讛诐 讻驻专讛 讘砖注讬专 讛诪砖转诇讞 讗讘讬讬 讗诪专 讗驻讬诇讜 转讬诪讗 专讘讬 讬讛讜讚讛 讗讟讜 讻讛谞讬诐 诇讗讜 讘讻诇诇 注诪讱 讬砖专讗诇 谞讬谞讛讜: 诪住专讜 诇诪讬 砖诪讜诇讬讻讜: 转''专 讗讬砖 诇讛讻砖讬专 讗转 讛讝专 注转讬





专砖"讬





	讜讗诐 谞转注讘专讛 谞转注讘专讛 诇诪讜讻专. 讜诇讗 转讞诇讟 注讚 砖讬讙讬注 讘讗讜转讜 讬讜诐 讘讗讜转讜 讞讚砖 砖诪讻专讛 诇讜 讜诇专讘讬 诪砖讻讞转 诇讛 讻讙讜谉 砖讛拽讚讬砖讜 讘讬讜诐 砖诪讬谞讬 诇诇讬讚转讜 讘注专讘 讬讜诐 讛讻驻讜专讬诐 讘砖谞讛 驻砖讜讟讛 讜讻讬 诪讟讬 讬讜诐 讛讻驻讜专讬诐 讛讘讗 讗讻转讬 诇讗 诪诇讜 诇讬讛 砖住''讛 讬诪讬诐 讗诇讗 砖住''讚: 驻专 诪讗讬 讗讬讻讗 诇诪讬诪专. 砖讛讜讗 讘谉 砖诇砖: 专讜讗讬谉 讗讜转讛. 讘讻诇 诪拽讜诐 砖讛讬讗 讻讗讬诇讜 注讜诪讚转 讘讘讬转 讛拽讘专讜转 砖讗讬谉 讛讻讛谉 讬讻讜诇 诇讬拽专讘 讗诇讬讛 讗讘诇 诇讗 诪讞讟讗讜转 讛诪转讜转 讛讬讗 讗诇讗 砖讗讬谞讛 拽专讬讘讛 讛诇讻讱 专讜注讛 注讚 砖讬驻讜诇 讘讛 诪讜诐 讜转讬诪讻专: 诪砖讜诐 转拽诇讛. 诇拽诪谉 诪驻专砖 诪讗讬 转拽诇讛: 讚转谞谉. 讚讞讬讬砖讬谞谉 诇转拽诇讛: 讗讬谉 诪拽讚讬砖讬谉. 砖讜诐 讚讘专 砖住转诐 讛拽讚砖 诇讘讚拽 讛讘讬转 讜讗讬谉 诇讛谉 转拽谞讛: 讜讗讬谉 诪讞专讬诪讬谉. 拽住讘专 住转诐 讞专诪讬谉 诇讘讚拽 讛讘讬转 讜驻诇讜讙转讗 讛讬讗 讘诪住讻转 注专讻讬谉 (讚祝 讻讞:): 讻诇 专讜注讜转. 讻诇 讛谞讬 讚讗诪讜专 专讘谞谉 讬专注讜 注讚 砖讬住转讗讘讜 谞讬讞讜砖 砖诪讗 讬拽专讬讘诐: 讜讛谞讱 讚诇讗讜 讘谞讬 讛拽专讘讛 谞讬谞讛讜. 砖讗专 专讜注讜转 讗讬谞谉 注讜诪讚讜转 诇讬拽专讘 讛谞讬 注爪诪谉 讗诇讗 讚诪讬讛谉: 诇讗 讟专讬讚 讘讛讜. 讗讬谞讜 诪讛专讛专 讘讛拽专讘转谉 讜诪住讬讞 讚注转讬讛 诪讛拽专讘讛 讚讬讚讛讜: 讛讱 讚讘转 讛拽专讘讛 讛讬讗. 诇讬讜讛''讻 讛讘讗 讟专讬讚 讘讛讜 诇讘讜 注诇 讛拽专讘转讜 讜讚讬诇诪讗 诪拽专讬讘 诇讛 诪拽诪讬 讬讜讛''讻: 转谞讗讬 讛讬讗. 讗讬讻讗 讚讞讬讬砖 讜讗讬讻讗 讚诇讗 讞讬讬砖: 讬拽专讘 讘砖谞讬. 讘驻住讞 砖谞讬 讬诪讻专 诇讟诪讗 讜砖讛讬讛 讘讚专讱 专讞讜拽讛: 讛讗 专讘讬. 讚讗诪专 诪驻住讞 诇驻住讞 讗驻砖专 诇讜 砖诇讗 注讘专讛 砖谞转讜 讜讗注''驻 砖讛讜驻专砖 诇讗讞专 砖诪讜谞讛 诇诇讬讚转讜 讚讗诇讜 诪讞讜住专 讝诪谉 诇讗 拽讚讬砖: 讜讻谉 讛诪注讜转. 砖讛驻专讬砖讜 诇驻住讞 讗诇 讬拽专讘讜 诇砖谞讛 讛讘讗讛 讜讗讬讻讗 诇诪讗谉 讚讗诪专 讬拽专讘讜: 诪转谞讬' 讘讗 诇讜 讗爪诇 砖注讬专. 讛砖转讗 讛讚专 转谞讗 诇诪讬诇转讬讛 诇讗讜专讜讬讬 讘住讚专 讛注讘讜讚讛 讜拽讗诪专 讚诇讗讞专 砖讙诪专 讻讛谉 讙讚讜诇 诪转谉 讚诪讬诐 砖诇 驻专 讜砖注讬专 讻讚住诇讬拽 驻讬专拽讬谉 讚讛讜爪讬讗讜 诇讜 讘讗 诇讜 讛讻讛谉 讗爪诇 砖注讬专 讛诪砖转诇讞 讘诪拽讜诐 砖讛注诪讬讚讜 砖诐 讻谞讙讚 讘讬转 砖讬诇讜讞讜 讻讚讗诪专谉 讘驻' 讟专祝 讘拽诇驻讬 (诇注讬诇 讚' 诪讗:): 讗诇讗 砖注砖讜 讻讛谞讬诐 拽讘注. 砖讛专讙讬诇讜 诇注砖讜转 讗转 讛讻讛谞讬诐 拽讘注 诇讛讬讜转 诪讜诇讬讻讬诐 讗讜转讜 讜诇讗 讛讬讜 讘讬转 讚讬谉 砖诇 讻讛谞讬诐 诪谞讬讞讬谉 讗转 讬砖专讗诇 诇讛讜诇讬讻讜: 注专住诇讗. 砖诐 讛讗讬砖: 讜讻讘砖. 讻诪讬谉 诪注诇讛 注砖讜 诇讜 砖讛讜讗 讙讘讜讛 讜讬讜爪讗 讚专讱 讗讜转讜 讛讻讘砖 讞讜抓 诇注讝专讛 讜讞讜抓 诇注讬专 讻讚讬 砖诇讗 讬讜讻诇讜 讛讘讘诇讬讬诐 诇讬讙注 讘诪砖讜诇讞 诇驻讬 砖讛讬讜 专讙讬诇讬谉 诇转诇砖讜 讘砖注专讜 讜讗讜诪专讬诐 诇讜 讟讜诇 诪讛专 讜爪讗 讜讗诇 转砖讛讛 注讜谞讜转讬谞讜 讗爪诇谞讜 注讜讚:





转讜住驻讜转





	讗讬谉 诪拽讚讬砖讬谉. 诪砖讜诐 讚讞讬讬砖讬谞谉 诇转拽诇讛 讜讛讻讬 谞诪讬 讗诪专讬谞谉 讘讘讻讜专讜转 讘驻专拽 诪注砖专 讘讛诪讛 (讚祝 谞讙.) 讚诇讗讞专 讞讜专讘谉 讘讟诇讜 诪注砖专 讘讛诪讛 诪砖讜诐 转拽诇讛 讜转讬诪讛 讚讘驻' 讘诪讛 讘讛诪讛 (砖讘转 讚祝 谞讚:) 专' 讗诇注讝专 讘谉 注讝专讬讛 讛讜讛 诪注砖专 诪注讚专讬讛 转专讬住专 讗诇驻讬 注讙诇讬 讘讻诇 砖转讗 讜砖转讗 讜讗讬讱 讬转讻谉 讝讛 诇讛讬讜转 讜讛讗 专讘讬 讬讜讞谞谉 讘谉 讝讻讗讬 讞讬 诇讗讞专 讞讜专讘谉 拽爪转 诪讚转谞谉 诪砖讞专讘 讘讬转 讛诪拽讚砖 讛转拽讬谉 专讘讬 讬讜讞谞谉 讘谉 讝讻讗讬 讜讛讜讗 讛讬讛 谞砖讬讗 讜讗讞专讬讜 专讘谉 讙诪诇讬讗诇 讜诇讻诇 讛驻讞讜转 讛讬讛 砖谞转讬诐 谞砖讬讗 注讚 砖谞转诪谞讛 专讘讬 讗诇注讝专 讘谉 注讝专讬讛 讻讚诪砖诪注 讘驻专拽 转驻诇转 讛砖讞专 (讘专讻讜转 讚祝 讻讝:) 讚拽讗诪专 讗砖转拽讚 爪注专讬讛 讜讻讜' 讜讗诐 讻谉 讛讬讛 专讘讬 讗诇注讝专 讘谉 注讝专讬讛 诇讻诇 讛讬讜转专 讘砖注转 讞讜专讘谉 讘谉 讟''讜 砖讛专讬 讘谉 讬''讞 讛讬讛 讻砖谞转诪谞讛 谞砖讬讗 讜讝讛 讛讬讛 砖诇砖 砖谞讬诐 讗讞专 讞讜专讘谉 诇讻诇 讛驻讞讜转 讻讚驻专讬砖讬转 讜拽讟谉 讛讜讛 讘讬诪讬 讛讘讬转 专拽 砖谞转讬诐 诇驻谞讬 讛讞讜专讘谉 讜拽讟谉 诇讗讜 讘专 讗驻专讜砖讬 诪注砖专 讛讜讗 讜讘砖讘讬诇 讗讜转诐 砖谞转讬诐 砖讛讙讚讬诇 诇驻谞讬 讛讞讜专讘谉 砖讗讝 讛讬讛 诪驻专讬砖 诇讗 讛讜讛 诇讬讛 诇诪讬诪专 讻诇 砖转讗 讜砖转讗 讜讬砖 诇讜诪专 讗驻讜讟专讜驻讜住 砖诇讜 讛讬讛 诪驻专讬砖 讗讬 谞诪讬 诇讗 讘讟诇讜 诪注砖专 讘讛诪讛 诇讗诇转专 讘转专 讞讜专讘谉 讗讬 谞诪讬 讬''诪 讛讜讛 诪注砖专 诇诪诇讱 讜诇讗 谞讛讬专讗 讚诇讗 讛讜讛 诇讬讛 诇诪讬诪专 讘讛讗讬 诇讬砖谞讗: 讜讗讬谉 诪讞专讬诪讬谉. 驻讬专砖 专砖''讬 讻诪讗谉 讚讗诪专 住转诐 讞专诪讬诐 诇讘讚拽 讛讘讬转 讜专''讬 诪驻专砖 讚讗转讬讗 讗驻讬' 讻诪讗谉 讚讗诪专 诇讻讛谞讬诐 讜讗注''讙 讚砖专讜 讜诇讗 砖讬讬讱 讘讛谉 转拽诇讛 讛谞讬 诪讬诇讬 讘转专 讚诪讟讜 诇讬讚 讻讛谉 讗讘诇 拽讜讚诐 诇讻谉 诇讗 讻讚讗诪专 讘驻' 讻诇 驻住讜诇讬 讛诪讜拽讚砖讬谉 (讘讻讜专讜转 讚祝 诇讘.) 讞专诪讬诐 讻诇 讝诪谉 砖讛诐 讘讬讚 讘注诇讬诐 讛专讬 讛谉 讻讛拽讚砖 诇讻诇 讚讘专讬讛诐 讜诪讜注诇讬谉 讘讛诐 讜讗诐 转讗诪专 讗讬 讛讻讬 诪讗讬 讗讬专讬讗 讘讝诪谉 讛讝讛 讗驻讬诇讜 讘讝诪谉 讛讘讬转 谞诪讬 讜讬砖 诇讜诪专 讘讝诪谉 讛讘讬转 讚砖讻讬讞讬 拽讚砖讬诐 讛讬讜 讘拽讬讗讬谉 讜讝讛讬专讬谉 讘诪讬诇讬 拽讚讜砖讛 讗讘诇 讛砖转讗 讚诇讗 砖讻讬讞讬 诇讗 讝讛讬专讬 讗讬 谞诪讬 讘讝诪谉 讛讘讬转 砖讻讬讞讬 讻讛谞讬诐 讜诇讗 讛讬讜 爪专讬讻讬谉 讛讘注诇讬诐 诇讛砖讛讜转讜 讘讬讚诐 讜谞讜转谞讬谉 讗讜转讜 诇讗诇转专 诇讻讛谉: 驻讬专讜转 讻住讜转 讜讻诇讬诐 讬专拽讘讜. 转讬诪讛 讚讘注专讻讬谉 驻专拽 讛诪拽讚讬砖 (讚祝 讻讟.) 讗诪专讬谞谉 讛讛讜讗 讙讘专讗 讚讗讞专诪讬谞讛讜 诇谞讻住讬讛 讘驻讜诪讘讚讬转讗 讗转讗 诇拽诪讬讛 讚专讘 讬讛讜讚讛 讗诪专 诇讬讛 讝讬诇 砖拽讜诇 讚' 讝讜讝讬 讜砖讚讬 讘谞讛专讗 讜讗诪讗讬 诇讗 拽讗诪专 诇讬讛 讻讚转谞讬讗 讛讻讗 驻讬专讜转 讻住讜转 讜讻诇讬诐 讬专拽讘讜 讜讻讜' 讜讬砖 诇讜诪专 讛转诐 诪讬讬专讬 讘诪拽专拽注讬 讜讗讜转诐 讗讬谉 诇讛诐 转拽谞讛 讗诇讗 讘讞讬诇讜诇 讚讗讬 讗诪专讬谞谉 讬谞讬讞谞讛 讘讜专讛 讜诇讗 转讬注讘讚 讜诇讗 转讝专注 砖讚讜转 讘讜专讜转 讗讬讻讗 讟讜讘讗 讜诇讬讻讗 讛讬讻讬专讗 讜讗转讬 讘讛 诇讬讚讬 转拽诇讛 讜讗''转 讜讛讗 注诇 讻专讞讱 诪讟诇讟诇讬 谞诪讬 讛讜讜 诪讚驻专讬讱 讛转诐 讜讛讗 注讜讘讚讗 讚驻讜诪讘讚讬转讗 拽专拽注 谞诪讬 讛讜讛 诪讻诇诇 讚诪讟诇讟诇讬 谞诪讬 讛讜讛 诪讬讛讜 诇讗 注砖讜 转拽谞讛 讘讞讬诇讜诇 讗诇讗 诪拽专拽注讬 讗讘诇 诪讟诇讟诇讬 注讘讜讚 诇讛讜 讻讚诪驻专砖 讛讻讗 讜讻''砖 讚谞讬讞讗 讟驻讬 讚诪拽砖讛 讛砖''住 讘驻砖讬讟讜转 讘诪拽专拽注讬 谞诪讬 讛讜讜 讜诪谞讗 诇讬讛 讚讬诇诪讗 专拽 讘诪讟诇讟诇讬 讗诇讗 注诇 讻专讞讱 诪拽专拽注讬 谞诪讬 讛讜讜 诪讚注讘讚 转拽谞讛 讘讞讬诇讜诇: 讜转拽诇讛 注爪诪讛 转谞讗讬 讛讬讗. 讛讻讗 诇讗 诪讬讬转讬 转谞讗讬 讚驻诇讬讙讬 讘住驻''拽 讚驻住讞讬诐 (讚祝 讻:) 讘转拽诇讛 讜讛转诐 诇讗 诪讬讬转讬 讛谞讬 转谞讗讬 讚讛讻讗 诪砖讜诐 讚诪讬讬转讬 讚诪讬 诇讚诪讬: 讗诪专 专讘讬 讬专诪讬讛 讚诇讗 讻专讘讬 讬讛讜讚讛. 诪讻讗谉 讗谞讬 诪转专抓 诪讗讬 讚驻诇讬讙讬 专' 讬讛讜讚讛 讜专' 砖诪注讜谉 讘驻''拽 讚砖讘讜注讜转 (讚祝 讬讙:) 讚专讘讬 讬讛讜讚讛 住讘专 讻讛谞讬诐 诪转讻驻专讬谉 讘砖注讬专 讛诪砖转诇讞 讘砖讗专 注讘讬专讜转 讜诇专''砖 诇讬转 诇讛讜 讻驻专讛 讻诇诇 讘砖注讬专 讛诪砖转诇讞 讜拽讗诪专 讛转诐 诪''讟 讚专' 砖诪注讜谉 讜讛讜拽砖讛 诇讬 讗诪讗讬 诇讗 拽讗诪专 讟注诪讗 讚专''砖 诪讚讻转讬讘 讘驻专 砖谞讬 讜讬讚讜讬讬谉 讜讚诐 驻专 讻讚讗诪专 讘转专 讛讻讬 讘砖诇诪讗 诇专' 砖诪注讜谉. 讛讬讬谞讜 讚讘注讬谞谉 砖谞讬 讜讬讚讜讬讬谉 讜讚诐 驻专 讜谞讬诪讗 讚讛讬讬谞讜 讟注诪讗 讚讘注讬谞谉 砖谞讬 讜讬讚讜讬讬谉 讜诇讗 讻讚诪住讬拽 讛转诐 诇专讘讬 讬讛讜讚讛 讻讚转谞讗 讚讘讬 专讘讬 讬砖诪注讗诇 讗讞讚 诇讜 讜讗讞讚 诇讘讬转讜 诪讜讟讘 砖讬讘讗 讝讻讗讬 讜讬讻驻专 注诇 讛讞讬讬讘 讜讻讜' 讜诪讻讗谉 讬砖 诇讬 诇转专抓 讚注诇 讻专讞讱 专' 砖诪注讜谉 谞诪讬 讗讬转 诇讬讛 讚转谞讗 讚讘讬 专讘讬 讬砖诪注讗诇 讚讛讗 专讘讬 讬专诪讬讛 诪讜拽讬 诇诪转谞讬转讬谉 讻专' 砖诪注讜谉 讜讗驻讬诇讜 讛讻讬 转谞谉 讘讜讬讚讜讬 专讗砖讜谉 讚驻专 讗谞讬 讜讘讬转讬 讘驻专拽 讗诪专 诇讛诐 讛诪诪讜谞讛 (诇注讬诇 讚祝 诇讛:) 讜讘讜讬讚讜讬 砖谞讬 讘驻专拽 讟专祝 讘拽诇驻讬 (诇注讬诇 讚祝 诪讗:) 转谞谉 讜讘谞讬 讗讛专谉 讜讻讜' 讜诪驻专砖 讟注诪讗 讘讙诪专讗 (讚祝 诪讙:) 诪砖讜诐 讚专讘讬 讬砖诪注讗诇:





专讘讬谞讜 讞谞谞讗诇

讜讗拽砖讬谞谉 转讜讘 讜讛讗 讻诇 讞讟讗转 砖注讬讘专讛 砖谞转讜 诇专注讬讬讛 讗讝诇讗. 讜诪砖谞讬 专讘讗 诇讗 转谞讬 专' 讬讛讜讚讛 讻讜诇诐 讬诪讜转讜 讗诇讗 诪砖讜诐 讚讞讬讬砖 诇转拽诇讛. 



讻讚转谞讬讗 讗讬谉 诪拽讚讬砖讬谉 讜讗讬谉 诪注专讬讻讬谉 讜讗讬谉 诪讞专讬诪讬谉 讘讝诪谉 讛讝讛 讜讗诐 讛拽讚讬砖 讗讜 讛注专讬讱 讗讜 讛讞专讬诐 转讬注拽专 谞讜注诇 讚诇转 讘驻谞讬讛 讜诪转讛 诪讗诇讬讛. 



讻住讜转 讜讻诇讬诐 讬专拽讘讜. 诪注讜转 讜讻诇讬 诪转讻讜转 讬讜诇讬讻诐 诇讬诐 讛诪诇讞. 



讜转拽诇讛 注爪诪讛 转谞讗讬 讛讬讗 讜讻讜'. 讜讚讘专讬诐 驻砖讜讟讬谉 讛谉 讻讜':




讘讗 诇讜 讗爪诇 砖注讬专 讻讜'. 



讜讗讬诇讜 讘谞讬 讗讛专谉 诇讗 拽转谞讬 讘讜讬讚讜讬 讚砖注讬' 讛诪砖转诇讞. 



讜讗住讬拽谞讗 讗讟讜 讻讛谞讬诐 谞驻拽讬 诪讻诇诇 讬砖专讗诇 讻讬讜谉 讚诪转讜讚讛 讞讟讗讜 注诪讱 讘讬转 讬砖专讗诇 讻讛谞讬诐 讘讻诇诇 注诪讱 讘讬转 讬砖专讗诇 讛谉:




诪住专讜 诇诪讬 砖讛讜' 诪讜诇讬讻讜 讻讜'. 转"专 讜讛转讜讚讛 注诇讬讜 讗转 讻诇 注讜谞讜转 讘谞讬 讬砖专讗诇 讜砖诇讞 讘讬讚 讗讬砖 注转讬 讛诪讚讘专讛 讗讬砖 诇讛讻砖讬专 讻诇 讗讬砖 讜讗驻讬' 讝专 注转讬 讜讗驻讬' 讘讟讜诪讗讛.





专讬讟讘"讗

讚转谞谉 讗讬谉 诪拽讚讬砖讬谉 讜讗讬谉 诪注专讬讻讬谉 讜讻讜壮. 讻讘专 驻专砖转讬讛 讘驻状拽 讚注状讝 讜讻讜壮 讘住状讚:



诪讗讬 诇讗讜 讘转拽诇讛 驻诇讬讙讬. 驻讬壮 讚诪讗谉 讚讗诪专 诇讗 讬拽专讘 讞讬讬砖 诇转拽诇讛 砖诪讗 讬拽专讬讘讜 讘转讜讱 讛砖谞讛. 讜讗状转 讜讻讬 诪拽专讬讘 诇讬讛 诪讗讬 转拽诇讛 讗讬讻讗 讚讛讗 驻住讞 讘砖讗专 讬诪讜转 讛砖谞讛 砖诇诪讬壮 讛讜讗. 讜讬状诇 讚讗转讬讗 讻诪讗谉 讚讗诪专 驻住讞 讘砖讗专 讬诪讜转 讛砖谞讛 讘注讬讗 注拽讬专讛. 讗讬 谞诪讬 讗驻讬诇讜 诇诪讗谉 讚讗诪专 讚诇讗 讘注讬 注拽讬专讛 讛讬讻讗 讚诇讗 讞讝讬 诇砖谞讛 讛讘讗讛 讗讘诇 讛讬讻讗 讚讗诪专转 讚讞讝讬 诇砖谞讛 讛讘讗讛 讜讚讗讬 注拽讬专讛 讘注讬:



注转讬 砖讬讛讗 诪讝讜诪谉. 驻讬壮 讻讚诪转专讙诪讬壮 讘讬讚 讙讘专 讚讝诪讬谉 讚讘注讬谞谉 砖讬讛讗 诪讝讜诪谉 诇讻讱. 注转讬 讗驻讬诇讜 讘砖讘转. 驻讬壮 诪诇砖讜谉 注转 讻讗诇讜 讻转讬讘 讘注转讜 讜讗驻讬诇讜 讘砖讘转:





讛诪讗讬专讬

讗讬谉 诪拽讚讬砖讬谉 讜讗讬谉 诪讞专讬诪讬谉 讜讗讬谉 诪注专讬讻讬谉 讘讝诪谉 讛讝讛 砖讻诇 讗诇讜 住转诪谉 诇讘讚拽 讛讘讬转 讜讗讬谉 砖诐 讘讬转 讜讬讘讜讗 诇讬讚讬 诪讻砖讜诇 讜讗诐 讛拽讚讬砖 讜讛讞专讬诐 讜讛注专讬讱 讘讛诪讛 转注拽专 驻讬专讜转 讻住讜转 讜讻诇讬诐 讬专拽讘讜 诪注讜转 讜讻诇讬 诪转讻讜转 讬讜诇讬讻诐 诇讬诐 讛诪诇讞 讜注拽讜专 讝讛 诇讗 砖讬注拽专 驻专住讜转讬讛 砖讛专讬 讬砖 讻讗谉 讘讝讬讜谉 拽讚砖讬诐 讗诇讗 谞讜注诇 讚诇转 讘驻谞讬讛 讜讛讬讗 诪转讛 诪讗诇讬讛 讜讬砖 讘砖诪讜注讛 讝讜 拽爪转 讚讬谞讬诐 讜讻讘专 讘讬讗专谞讜诐 讘专讗砖讜谉 砖诇 注"讝 讬"讙 讗':



驻住讞 砖诇讗 拽专讘 讘专讗砖讜谉 讻讙讜谉 砖讗讘讚 讜讛驻专讬砖 讗讞专 转讞转讬讜 讜讛拽专讬讘讜 讜讗讞"讻 谞诪爪讗 讛专讗砖讜谉 讻讘专 讘讬讗专谞讜 住"讙 讗' 砖讛讜讗 拽专讘 砖诇诪讬诐 讜讗讬谞讜 谞诪讻专 诇爪专讻讬 驻住讞 砖谞讬 诇讛拽专讬讘讜 诇砖诐 驻住讞 讜讻诇 砖讻谉 砖讗讬谞讜 诪诪转讬谞讜 诇驻住讞 讗讞专 砖讛专讬 拽专讘谉 驻住讞 诇讘谉 砖谞讛 讛讜讗 爪专讬讱 讜谞诪爪讗 砖注讘专讛 砖谞转讛 讜讻谉 诪讬 砖讛驻专讬砖 诪注讜转 诇驻住讞 讜讗讘讚讜 讜讛驻专讬砖 讗讞专讬诐 转讞转讬讛诐 讜讗讞"讻 谞诪爪讗讜 讬拽专讘 诪讛诐 砖诇诪讬诐:



讛诪砖谞讛 讛砖谞讬讛 讜讛讻讜讜谞讛 讘讛 讘注谞讬谉 讛讞诇拽 讛砖谞讬 讜讛砖诇讬砖讬 讜讛讜讗 砖讗诪专 讘讗 诇讜 讗爪诇 砖注讬专 讛诪砖转诇讞 讜住诪讱 砖转讬 讬讚讬讜 注诇讬讜 讜讛转讜讚讛 讜讻讱 讛讬讛 讗讜诪专 讗谞讗 讛砖诐 注讜讜 讜驻砖注讜 讞讟讗讜 诇驻谞讬讱 注诪讱 讘讬转 讬砖专讗诇 讗谞讗 讛砖诐 讻驻专 谞讗 诇注讜谞讜转 讜诇驻砖注讬' 讜诇讞讟讗讬诐 砖注讜讜 讜砖驻砖注讜 讜砖讞讟讗讜 诇驻谞讬讱 注诪讱 讘讬转 讬砖专讗诇 讻讻转讜讘 讘转讜专转 诪砖讛 注讘讚讱 诇讗诪专 讻讬 讘讬讜诐 讛讝讛 讬讻驻专 注诇讬讻诐 诇讟讛专 讗转讻诐 诪讻诇 讞讟讗讜转讬讻诐 诇驻谞讬 讛' 转讟讛专讜 讜讛诐 注讜谞讬谉 讗讞专讬讜 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讜讛讻讛谞讬诐 讜讛注诐 讛注讜诪讚讬诐 讘注讝专讛 讘讝诪谉 砖砖讜诪注讬诐 砖诐 讛诪驻讜专砖 砖讛讜讗 讬讜爪讗 诪驻讬 讻讛谉 讙讚讜诇 讛讬讜 讻讜专注讬诐 讜诪砖转讞讜讜讬诐 讜谞讜驻诇讬谉 注诇 驻谞讬讛诐 讜讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗诪专 讛专"诐 讻讘专 讻转讘转讬 诇讱 讻讬 住讚专 讛讜讬讚讜讬 讞讟讗 注讜谉 讜驻砖注 诪住专讜 诇诪讬 砖讛讜讗 诪讜诇讬讻讜 讛讻诇 讻砖专讬谉 诇讛讜诇讬讻讜 讗诇讗 砖注砖讜 讻讛谞讬诐 讙讚讜诇讬诐 拽讘注 讜诇讗 讛讬讜 诪谞讬讞讬诐 讗转 讬砖专讗诇 诇讛讜诇讬讻讜 讗诪' 专' 讬讜住讬 诪注砖讛 讜讛讜诇讬讻讜 讗专讬 砖注诇讛 诪爪驻专讬 讜讬砖专讗诇 讛讬讛 讘讗讛 讛拽讘诇讛 讻讬 诪讛 砖讗诪专 讛砖诐 讗讬砖 诇讛讻砖讬专 讗转 讛讝专 讜讻讘砖 讛讬讜 注讜砖讬谉 诪驻谞讬 讛讘讘诇讬讬诐 砖讛讬讜 诪转诇砖讬谉 讘砖注专讜 讜讗讜诪专讬诐 诇讜 讟讜诇 讜爪讗 讟讜诇 讜爪讗 诪讬拽讬专讬 讬专讜砖诇诐 讛讬讜 诪诇讜讬谉 讗讜转讜 注讚 住讜讻讛 讛专讗砖讜谞讛 注砖专 住讜讻讜转 诪讬专讜砖诇诐 讜注讚 爪讜拽 讜转砖注讬诐 专讬住 讜砖讘注讛 讜诪讞爪讛 诇讻诇 诪讬诇 讛专讬住 砖谞讬 讞诇拽讬' 诪讞诪砖讛 注砖专 诪谉 讛诪讬诇 讜讘诪讬诇 砖讘注讛 专讬住讬谉 讜诪讞爪讛 讬讛讬讛 诪讬专讜砖诇诐 注讚 讛诪拽讜诐 砖砖诪讜 爪讜拽 砖谞讬诐 注砖专 诪讬诇 讜讛诐 转砖注讬诐 专讬住 讜讛讬讛 讘讬谉 讻诇 住讜讻讛 讜住讜讻讛 诪讬诇 讜讛讜讗 讗诇驻讬诐 讗诪讛 砖讛诐 转讞讜诐 砖讘转 谞砖讗专 讘讬谉 讛住讜讻讛 讛讗讞专讜谞讛 讜讘讬谉 讛爪讜拽 砖谞讬 诪讬诇讬谉 注诇 讻诇 住讜讻讛 讜住讜讻讛 讗讜诪专讬' 诇讜 讛专讬 诪讝讜谉 讜讛专讬 诪讬诐 讜诪诇讜讬谉 讗讜转讜 诪住讜讻讛 诇住讜讻讛 讞讜抓 诪讛讗讞专讜谉 砖讘讛诐 砖讗讬谞讜 诪讙讬注 注爪诪讜 诇爪讜拽 讗诇讗 注讜诪专 诪专讞讜拽 讜专讜讗讛 讗转 诪注砖讬讜 讻讘专 讬讚注转 讻讬 讘讬谉 讻诇 住讜讻讛 讜住讜讻讛 转讞讜诐 砖讘转 注诇 讻谉 讛讬讛 讗驻砖专 诇讛诐 诇诇讜讜转讜 诪住讜讻讛 诇住讜讻讛 讛住诪讜讻讛 诇讛 讜讛住讜讻讛 讛讗讞专讜谞讛 砖讘讬谞讛 讜讘讬谉 爪讜拽 砖谞讬 诪讬诇讬谉 讗讬 讗驻砖专 诇讜 诇讛诇讱 讗诇讗 诪讬诇 砖讛讜讗 转讞讜诐 砖讘转 讜诇驻讬讻讱 注讜诪讚 诪专讞讜拽 讜诪讛 讛讬讛 注讜砖讛 讞诇拽 诇砖讜谉 砖诇 讝讛讜专讬转 讞爪讬讜 拽砖讜专 讘住诇注 讜讞爪讬讜 拽砖讜专 讘讬谉 拽专谞讬讜 讚讜讞驻讜 诇讗讞讜专讬讜 诪转讙诇讙诇 讜讬讜专讚 诇讗 讛讬讛 诪讙讬注 诇诪讞爪讬转 讛讛专 注讚 砖谞注砖讛 讗讬讘专讬诐 讗讬讘专讬诐 讘讗 讜讬砖讘 诇讜 转讞转 住讜讻讛 讛讗讞专讜谞讛 注讚 砖转讞砖讱 诪讗诪转讬 诪讟诪讗 讘讙讚讬诐 诪砖讬爪讗 讞讜诪转 讬专讜砖诇诐 专' 砖诪注讜谉 讗讜诪专 诪砖注转 讚讞讬讬转讜 诇爪讜拽 诇讗 讛讬讛 拽讜砖专 讛诇砖讜谉 讻诇讛 讘爪讜拽 砖诪讗 讬诇讘讬谉 拽讜讚诐 讚讞讬讬转 讛砖注讬专 讜讬讞砖讘讜 讻讬 讛注讜讜谞讜转 诪转讻驻专讬诐 拽讜讚诐 砖讬讚讞讛 讛砖注讬专 讜诪讛 砖讞讬讬讘 砖诇讗 讬拽砖讜专 讗讜转讜 讻诇讜 讘讬谉 拽专谞讬讜 砖诪讗 讘砖注转 讚讞讬讬转讜 讬讻讜祝 专讗砖讜 讜诇讗 讬专讗讛 诇砖讜谉 砖诇 讝讛讜专讬转 讗诐 讛诇讘讬谞讛 讜讬讞诇砖 讚注转讜 砖讬讞砖讜讘 砖讛讻驻专讛 诇讗 谞砖诇诪讛 讜诇砖讜谉 讛转讜专讛 讘诪砖诇讞 讛砖注讬专 砖讛讜讗 诪讟诪讗 讘讙讚讬诐 讗诪专 讬转' 讜讛诪砖诇讞 讗转 讛砖注讬专 诇注讝讗讝诇 讬讻讘住 讘讙讚讬讜 讜讗讬谉 讛诇讻讛 讻专' 砖诪注讜谉 讘讗 诇讜 讗爪诇 讛驻专 讜讗爪诇 讛砖注讬专 讛谞砖专驻讬诐 拽专注谉 讜讛讜爪讬讗 讗讬诪讜专讬讛谉 谞转谞谉 讘诪讙讬住 讜诪拽讟讬专谉 注诇 讙讘讬 讛诪讝讘讞 拽诇注谉 讘诪拽诇讜转 讜讛讜爪讬讗谉 诇讘讬转 讛砖专讬驻讛 诪讗诪转讬 诪讟诪讗讬谉 讛讘讙讚讬诐 诪砖讬爪讗讜 讞讜抓 诇讞讜诪转 讛注讝专讛 专' 砖诪注讜谉 讗讜诪专 诪砖讬爪转 讛讗讜专 讘专讜讘谉 拽诇注谉 讘诪拽诇讜转 驻讬专讜砖讜 砖讬专讬 讞转讬讻讜转 讛讘砖专 讘讻诇诇诐 讘诇讬 讛驻砖讟讛 诇讗诪专讜 讬转' 讗转 注讜专诐 讜讗转 讘砖专诐 讜诇砖讜谉 讛转讜专讛 讜讛砖讜专祝 讗讜转诐 讬讻讘住 讘讙讚讬讜 讜讗讬谉 讛诇讻讛 讻专' 砖诪注讜谉 讗诪专讜 诇讜 诇讻讛谉 讙讚讜诇 讛讙讬注 讛砖注讬专 诇诪讚讘专 讜诪谞讬谉 讛讬讜 讬讜讚注讬诐 砖讛讙讬注 讛砖注讬专 诇诪讚讘专 讚讜专讻讗讜转 讛讬讜 注讜砖讬谉 讜诪拽讬驻讬谉 讘住讜讚专讬谉 讜讬讜讚注讬' 砖讛讙讬注 讛砖注讬专 诇诪讚讘专 讚讜专讻讗讜转 讛诐 诪爪讘讜转 讙讚讜诇讜转 砖讛砖讜诪专讬诐 注讜诪讚讬诐 砖诐 讜诪谞讬驻讬谉 讘住讜讚专讬谉 讗诪' 专' 讬讛讜讚讛 讜讛诇讗 住讬诪谉 讙讚讜诇 讛讬讛 诇讛诐 砖诇砖转 诪讬诇讬谉 诪讬专讜砖诇诐 注讚 讘讬转 讛专讚讬讗 讛讜诇讻讬谉 诪讬诇 讞讜讝专讬谉 诪讬诇 讜砖讜讛讬谉 讻讚讬 诪讬诇 讜讬讜讚注讬谉 砖讛讙讬注 讛砖注讬专 诇诪讚讘专 讜专' 讬讛讜讚讛 住讜讘专 讻讬 诪砖讛讙讬注 讛砖注讬专 诇诪讚讘专 谞注砖讬转 诪爪讜转讜 讗注"驻 砖诇讗 讛讙讬注 诇爪讜拽 讜诇驻讬讻讱 诪砖注专讬谉 砖讬注讜专 讻讚讬 砖讬讙讬注 诇讘讬转 讞讜专讬谉 砖讛讬讗 讘诪讚讘专 讘诇讘讚 讜讗讬谉 讛诇讻讛 讻专' 讬讛讜讚讛 讗诪专 专' 讬砖诪注讗诇 讜讛诇讗 住讬诪谉 讗讞专 讙讚讜诇 讛讬讛 诇讛诐 诇砖讜谉 砖诇 讝讛讜专讬转 讛讬讛 拽砖讜专 注诇 驻转讞讜 砖诇 讛讬讻诇 讜讻讬讜谉 砖讛讙讬注 讛砖注讬专 诇诪讚讘专 讛讬讛 讛诇砖讜谉 诪诇讘讬谉 砖谞' 讗诐 讬讛讬讜 讞讟讗讬讻诐 讻砖谞讬诐 讻砖诇讙 讬诇讘讬谞讜 讗诐 讬讗讚讬诪讜 讻转讜诇注 讻爪诪专 讬讛讬讜:



讗诪专 讛诪讗讬专讬 讘讗 诇讜 讗爪诇 砖注讬专 讛诪砖转诇讞 讜讻讜' 讻诇讜诪专 讗讞专 砖住讬讬诐 注谞讬谉 诪转谞讜转 讛讚诐 砖诇 驻专 讜砖注讬专 注诇 讛讚专讱 砖驻讬专砖谞讜 讘驻专拽 讞诪砖讬 谞"讚 讗' 讘讗 诇讜 讗爪诇 砖注讬专 讛诪砖转诇讞 讘诪拽讜诐 砖讛谞讬讞讜 砖诐 讗讞专 砖讛讙专讬诇 讜拽砖专 诇砖讜谉 砖诇 讝讛讜专讬转 讘专讗砖讜 讜讛注诪讬讚讜 讻谞讙讚 砖诇讜讞讜 注诇 讛讚专讱 砖讘讬讗专谞讜 讘驻专拽 拽诇驻讬 讜住讜诪讱 砖转讬 讬讚讬讜 注诇讬讜 讜诪转讜讚讛 注诇 砖诐 讻诇 讬砖专讗诇 讜讻讱 讛讬讛 讗讜诪专 讗谞讗 讛砖诐 驻砖注讜 讞讟讗讜 诇驻谞讬讱 讜讻讜' 讜讻讘专 讘讬讗专谞讜 诇"讜 讘' 砖诇注谞讬谉 驻住拽 诪拽讚讬诐 讛讜讗 讞讟讗 诇注讜谉 讜驻砖注 讜讗讜诪专 讞讟讗讜 讜注讜讜 讜驻砖注讜 诇驻谞讬讱 注诪讱 讬砖专讗诇 讗谞讗 讛砖诐 讻驻专 谞讗 诇讞讟讗讬诐 诇注讜谞讜转 讜诇驻砖注讬诐 砖讞讟讗讜 讜注讜讜 讜驻砖注讜 诇驻谞讬讱 讬砖专讗诇 注诐 拽讚讜砖讬讱 讻讻转讜讘 讘转讜专转 诪砖讛 注讘讚讱 讻讬 讘讬讜诐 讛讝讛 讜讻讜' 诇驻谞讬 讚' 讜讛诐 注讜谞讬诐 讘专讜讱 砖诐 讜讻讜' 讜驻讬' 讘讙诪' 砖讗祝 讛讻讛谞讬诐 讘讻诇诇 讬砖专讗诇 讛诐 砖讛专讬 讜讬讚讜讬 讝讛 注讜诇讛 讗祝 诇讻讛谞讬诐 讘讻诇 注讘讬专讜转 讞讜抓 诪讟讜诪讗转 诪拽讚砖 讜拽讚砖讬讜 讻诪讜 砖讛转讘讗专 讜讗注"驻 砖讗讬谞讜 诪讝讻讬专诐 讘讻诇诇 讬砖专讗诇 讛诐:



诪住专讜 讜讻讜' 讻诇讜诪专 讗讞专 砖讛转讜讚讛 注诇讬讜 诪住专讜 诇讗讜转讜 砖诪讜诇讬讻讜 诇注讝讗讝诇 讜讛讻诇 讻砖专讬诐 诇讛讜诇讬讻讜 讜驻专砖讜讛 讘讙诪' 诪讚讻转讬讘 讘讬讚 讗讬砖 注转讬 讗讬砖 诇专讘讜转 讗转 讛讝专 讗诇讗 砖讛讻讛谞讬诐 注砖讗讜 拽讘注 讘注爪诪诐 砖诇讗 讛讬讜 诪谞讬讞讬诐 讗转 讬砖专讗诇 诇讛讜诇讬讻讜 讜专' 讬讜住讬 讛注讬讚 砖讛讜诇讬讻讜 讗讞讚 诪爪驻专讬 讜讬砖专讗诇 讛讬讛:



讜讻讘砖 讛讬讜 注讜砖讬诐 诇讜 驻讬' 讘谞讬谉 讙讘讜讛 讛讬讜 注讜砖讬谉 诇讜 诪注专讘 讬讜诐 讛讻驻讜专讬诐 讘注讝专讛 砖注诇讬讜 讛讬讛 诪讛诇讱 讜讚专讱 讘讜 诪讜爪讬讗讜 诪谉 讛注讝专讛 诪驻谞讬 讛讘讘诇讬讬诐 砖讛讬讜 砖诐 讜讛讬讜 谞诪讛专讬诐 讜专讙讬诇讬诐 诇转诇讜砖 讘砖注专讜 砖诇 讗讜转讜 讛诪讜诇讬讻讜 诇诪讛专 诇讚讘专 砖诇讗 诇讛砖讛讜转 讗转 讛注讜谞讜转 讜讻诪讜 砖讗诪专讜 讘讙诪' 注诇讬讛诐 砖讛讬讜 讗讜诪专讬诐 诪讛 砖讛讬 爪驻讬专讗 讚讚专讬 讞讟讗讬谉 住讙讬讗讬谉 讜讻讚讬 砖诇讗 讬讜讻诇讜 诇讬讙注 讘讜 讛讬讜 注讜砖讬谉 诇讜 讘谞讬谉 讝讛:



讜诪讬拽讬专讬 讬专讜砖诇讬诐 专"诇 诪讞砖讜讘讬讛诐 讛讬讜 诪诇讜讬谉 讗讜转讜 讛诪讜诇讬讱 注讚 住讜讻讛 专讗砖讜谞讛 讜诇驻专砖 注谞讬谉 住讜讻讛 讝讜 讘讗 诇驻专砖 讗讞"讻 砖注砖专 住讜讻讜转 讛讬讜 注讜砖讬谉 诇讜 讘讚专讱 讜讛讬讜 讘谞讬 讗讚诐 讛讜诇讻讬谉 诪讘注专讘 讘讻诇 住讜讻讛 讜住讜讻讛 讜讘讬谉 讻诇 住讜讻讛 讜住讜讻讛 转讞讜诐 砖讘转 讜讻谉 诪讬专讜砖诇讬诐 注讚 住讜讻讛 专讗砖讜谞讛 讜讻讬爪讚 讛讜讗 讚讘专 讝讛 转砖注讬诐 专讬住 诪讬专讜砖诇讬诐 注讚 讛爪讜拽 专"诇 注讚 专讗砖 讛讛专 讜讗讜转讜 讛专 讛讬讛 讙讘讜讛 讜转诇讜诇 讜转砖注讬诐 专讬住 讛诐 砖谞讬诐 注砖专 诪讬诇讬谉 砖讘注讛 专讬住讬谉 讜诪讞爪讛 讘讻诇 诪讬诇 讜诪讬诇 讜讘讬谉 讻诇 住讜讻讛 讜住讜讻讛 诪讬诇 砖讛讜讗 砖讬注讜专 讗诇驻讬诐 讗诪讛 讜讻谉 诪讬专讜砖诇讬诐 注讚 住讜讻讛 专讗砖讜谞讛 讜讻砖讗转讛 讞讜砖讘 诪讬专讜砖诇讬诐 注讚 讛住讜讻讛 讛注砖讬专讬转 讛讗讜讬专讬诐 砖诪讬专讜砖诇讬诐 注讚 讛专讗砖讜谞讛 讜讻诇 讛讗讜讬专讬诐 砖讘讬谉 讻诇 住讜讻讛 讜住讜讻讛 诪注砖专 住讜讻讜转 转诪爪讗 注砖专讛 诪讬诇讬谉 注讚 讛住讜讻讛 讛讗讞专讜谞讛 诪讬诇 讘讻诇 讗讜讬专 讜讗讜讬专 讜诪谉 讛住讜讻讛 讛讗讞专讜谞讛 注讚 讛爪讜拽 砖谞讬 诪讬诇讬谉 讜谞诪爪讗 砖讘谞讬 讬专讜砖诇讬诐 讛讬讜 讬讻讜诇讬诐 诇讬诇讱 注讚 讛住讜讻讛 讛专讗砖讜谞讛 讜讘谞讬 讗讚诐 砖诇谞讜 讘住讜讻讜转 讬讻讜诇讬诐 诇讬诇讱 讝讛 注讚 住讜讻转讜 砖诇 讝讛 讜诪转讜讱 讻讱 讛讬讜 诪诇讜讬谉 讗讜转讜 诪讬拽讬专讬 讬专讜砖诇讬诐 注讚 讛专讗砖讜谞讛 讜讘谞讬 讛专讗砖讜谞讛 注讚 讛砖谞讬讛 讜讻谉 讻诇诐 讘诇讗 讞讬诇讜诇 砖讘转 讗讜 讬讜诐 讛讻驻讜专讬诐 讗讘诇 讛诪讜诇讬讱 诪讬讛讗 讬讻讜诇 讛讬讛 诇讞诇诇讜 讗驻讬诇讜 讛讬讛 讘砖讘转 砖讻讱 讗诪专讜 注转讬 讗驻讬诇讜 讘砖讘转 讜诪"诪 讘谞讬 住讜讻讛 讗讞专讜谞讛 诇讗 讛讬讜 讬讻讜诇讬谉 诇诇讜讜转讜 注讚 讛爪讜拽 讗诇讗 注讚 讗诪爪注讬转 讛讚专讱 砖诪住讜讻讛 讗讞专讜谞讛 注讚 讛爪讜拽 砖讛专讬 砖谞讬 诪讬诇讬谉 讛讬讜 砖诐 讗诇讗 讛讬讜 诪诇讜讬谉 讗讜转讜 注讚 诪讬诇 讜诪转注讻讘讬诐 砖诐 讜专讜讗讬谉 讗转 诪注砖讬讜:



讜讘讻诇 住讜讻讛 讜住讜讻讛 讛讬讜 讗讜诪专讬诐 诇讜 讛专讬 诪讬诐 讛专讬 诪讝讜谉 讻诇讜诪专 讗诐 讗转讛 讞诇讜砖 讜驻讬' 讘讙诪' 砖诪注讜诇诐 诇讗 谞爪专讱 讗讚诐 诇讻讱 讗诇讗 砖诪"诪 讗讬谞讜 讚讜诪讛 诪讬 砖讬砖 诇讜 驻转 讘住诇讜 讜讻讜' 讜讻诪讜 砖讗诪专讜 讘转诇诪讜讚 讛诪注专讘 讗讬谉 讛讬爪专 转讗讘 讗诇讗 诇讚讘专 讛讗住讜专 诇讜:



诪讛 讛讬讛 注讜砖讛 讻诇讜诪专 讻砖讛讙讬注 诇爪讜拽 讞诇拽 诇砖讜谉 讛讝讛讜专讬转 砖讘专讗砖讜 诇砖谞讬 讞诇拽讬诐 讜拽砖专 讞爪讬讜 讘住诇注 讜讞爪讬讜 讘讬谉 拽专谞讬讜 砖诇 砖注讬专 讜讚讜讞驻讜 诇讗讞讜专讬讜 讜砖讗诇讜 讘讙诪' 讜谞拽讟专讬讛 讻诇讜 讘住诇注 讻诇讜诪专 砖讛专讬 爪专讬讱 讛讜讗 诇讜 诇专讗讜转 讗诐 讛讬讗 诪转诇讘谞转 讜转转讬讬砖讘 讚注转讜 讘讻讱 讜转讬专抓 讛讜讗讬诇 讜诪爪讜讛 讘砖注讬专 诇讚讜讞驻讜 诇讗讞讜专讬讜 讝诪谞讬谉 讚拽讚讬诐 讜诪诇讘讬谉 讝讛讜专讬转 拽讜讚诐 砖讬驻讜诇 讜诪转讜讱 砖诪讞转讜 讗讬谞讜 谞讜转谉 诇讘 诇讚讞讜祝 讗转 讛砖注讬专 讜讘转讜讱 讻讱 拽讜砖专 讞爪讬讛 讘讬谉 拽专谞讬讜 砖讛讬讜 注讬谞讬讜 转诇讜讬诐 讘讛 讜诪转讜讱 砖注讜住拽 讘讛 讗讬谞讜 谞诪谞注 诪诇讚讞驻讜 讜讞讝专 讜砖讗诇讜 讗"讻 诇拽讟专讬讛 讻诇讬讛 讘讬谉 拽专谞讬讜 讜转讬专抓 讚讝诪谞讬谉 讚讙诪讬专 诇专讬砖讬讛 讻诇讜诪专 讬讻讜祝 讛砖注讬专 专讗砖讜 转讞转 讙讜驻讜 讻砖讬驻讜诇 诇讗讞讜专讬讜 讜诇讗 讬专讙讬砖 讗诐 讛诇讘讬谉 讗诐 诇讗讜 讜谞诪爪讗 诇讘讜 谞讜拽驻讜 讜诪转讜讱 讻讱 讞讜诇拽讜 诇砖谞讬诐 讞爪讬讜 拽讜砖专 讘住诇注 讜讞爪讬讜 讘讬谉 拽专谞讬 讛砖注讬专 讜讛讬讛 讚讜讞驻讜 诇讗讞讜专讬讜 讜诪转讙诇讙诇 讜讬讜专讚 讜诇讗 讛讬讛 诪讙讬注 诇讞爪讬 讛讛专 注讚 砖谞注砖讛 讗讬讘专讬诐 讗讬讘专讬诐 讻诇讜诪专 诪爪讚 讙讜讘讛 讛讛专 讜讻谉 砖诇讗 讛讬讛 诪砖讜驻注 讻诇 讻讱 讗诇讗 讬讜爪讗讬谉 诪诪谞讜 专讗砖讬 爪讜拽讬诐 讜讞专讘讜转 爪讜专讬诐 讘讛专讘讛 诪拽讜诪讜转 讜讝讛讜 诇砖讜谉 讗专抓 讙讝专讛 讜讻砖讚讞驻讜 讛讜讗 讞讜讝专 讜讬讜砖讘 诇讜 转讞转 住讜讻讛 讗讞专讜谞讛 注讚 砖转讞砖讱 砖诪讗讞专 砖讛讜讗 讘诪拽讜诐 砖讗驻砖专 诇讜 诇注诪讜讚 砖诐 讗讬谞讜 诪讞诇诇 讬讜诐 讛讻驻讜专讬诐 诪砖诐 讜讗讬诇讱 讘讞讝专转讜 讜诪谉 讛讚讬谉 诇讗 讛讬讛 讬讻讜诇 诇讞讝讜专 砖讛讬讜爪讗 讞讜抓 诇转讞讜诐 讗驻讬诇讜 讬爪讗 讘专砖讜转 讗讬谉 诇讜 诇讞讝讜专 讗诇讗 讗专讘注 讗诪讜转 讗诇讗 诪转讜讱 砖讛讬讗 诪注讜谞讛 讜讞诇讜砖 讜讬专讗 诇注诪讜讚 砖诐 讬讞讬讚讬 讛转讬专讜 诇讜 讘讻讱:



讜诪讗讬诪转讬 诪讟诪讗 讘讙讚讬诐 讻诇讜诪专 讚讻转讬' 讜讛诪砖诇讞 讗转 讛砖注讬专 诇注讝讗讝诇 讬讻讘住 讗转 讘讙讚讬讜 讜诪讗讬诪转讬 诪砖讬爪讗 讞讜抓 诇讞讜诪转 讬专讜砖诇讬诐 讛讗 诪砖讬爪讗 诪讞讜诪转 讛注讝专讛 注讚 讞讜诪转 讬专讜砖诇讬诐 讗讬谞讜 诪讟诪讗 讘讙讚讬诐 讗讘诇 诪砖讬爪讗 诪讞讜诪转 讬专讜砖诇讬诐 诪讟诪讗 砖讛专讬 讻转讬讘 讜讛诪砖诇讞 讻诇讜诪专 诪砖讛转讞讬诇 诇讛讬讜转 诪砖诇讞 专"诇 诪诇讜讛 讜讛砖诇讜讞 诪转讞讬诇 诪砖讬爪讗 诪讞讜诪转 讛注讬专 砖讻诇 砖讛讜讗 讘转讜讱 讛注讬专 讗讬谞讜 拽专讜讬 诇讜讬讛 讜谞讗诪专 讘讘专讬讬转讗 砖诪"诪 讗讬谞讜 诪讟诪讗 讗讜讻诇讬谉 讜诪砖拽讬谉 砖讗讬谉 讞讬 诪讟诪讗 讜讻讘讜住 讘讙讚讬诐 讝讛 讙讝专转 讛讻转讜讘 讛讜讗 专诪讝 讜讛注专讛 诇诪讘讬谞讬诐 注诇 讘讙讚讬诐 爪讜讗讬诐 讜专"砖 讗讜诪专 诪砖注转 讚讞讬讬转讜 诇爪讜拽 诪驻谞讬 砖讛讜讗 诪驻专砖 诪砖诇讞 诇砖讜谉 讝专讬拽讛 讜讗讬谉 讛诇讻讛 讻诪讜转讜 讗诇讗 讻转"拽 讜讘讙诪' 住"讝 讘' 讗诪专讜 讛诪砖诇讞 讜诇讗 讛砖讜诇讞 讗转 讛诪砖诇讞 讻诇讜诪专 砖讛诪诇讜讬诐 讗讜转讜 讗讬谞谉 诪讬讟诪讗讬诐 注诪讜 讜讬"诪 讗讜转讛 注诇 讻讛谉 讙讚讜诇:



讜讗讞"讻 专"诇 讗讞专 砖诪住专 讗转 讛砖注讬专 诇诪讬 砖诪讜诇讬讻讜 讞讜讝专 诇讜 讗爪诇 驻专 讜砖注讬专 讛谞砖专驻讬诐 专"诇 讛注讜诪讚讬诐 诇讬砖专祝 讜拽专注诐 讜讛讜爪讬讗 讗转 讗讬诪讜专讬讛诐 讜谞转谞诐 讘诪讙讬住 专"诇 拽注专讛 砖讛讬讗 诪讻诇讬 砖专转 讻讚诪转专讙诪讬谞谉 拽注专讜转 诪讙讬住讬讗 讜诪拽讟讬专谉 注诇 讙讘讬 诪讝讘讞 讞讬爪讜谉 讜砖讗诇讜 讘讙诪' 讜讻讬 讛砖转讗 诪拽讟专 诇讛讜 讻诇讜诪专 砖讛专讬 讗讬谞讜 诪拽讟讬专诐 讗诇讗 讘讘讙讚讬 讝讛讘 注诐 讗讬诇讜 讜讗讬诇 讛注诐 讜驻讬专砖 转谞讬 诇讛拽讟讬专谉 讻诇讜诪专 谞转谞谉 讘诪讙讬住 诇讛讬讜转 诪讝诪谞讬诐 讘讛 诇讛拽讟讬专谉 讻砖讬讙讬注 讝诪谉:



拽诇注诐 讘诪拽诇注讜转 讻诇讜诪专 砖讗讞专 砖谞转谉 讗转 讛讗讬诪讜专讬谉 讘诪讙讬住 诪讞转讱 讗转 砖讗专 讛讘砖专 诇讞转讬讻讜转 讙讚讜诇讜转 诪注讜专讜转 讝讜 讘讝讜 讻诪讬谉 拽诇讬注讛 讜讗讬谞讜 诪驻专拽谉 讜谞讜转谞谉 讘砖谞讬 诪讜讟讜转 讜讬讛讜 讗专讘注讛 诪讘讬讗讬谉 讗讜转谉 讘诇讗 讛驻砖讟 讜诇讗 讻谞转讜讞 注讜诇讛 砖讛讬讜 诪驻砖讬讟讬谉 讗转 讛注讜专 讜谞讜转谞讬谉 讗讜转讜 诇讻讛谉 讜讗讞"讻 诪谞转讞讬谉 讗讜转诐 讗诇讗 诪谞转讞讬谉 讗讜转诐 讘诇讬 讛驻砖讟 注讚讬谉 诪讞讜讘专 注诐 讛讘砖专 讜讛驻专砖 注诐 讛讻专住 讜砖讜专驻讬谉 讻讚讻转讬' 讜讗转 驻专 讛讞讟讗转 讜讗转 砖注讬专 讛讞讟讗转 讗砖专 讛讜讘讗 讗转 讚诪诐 诇讻驻专 讘拽讚砖 讬讜爪讬讗 讗诇 诪讞讜抓 诇诪讞谞讛 讜砖专驻讜 讘讗砖 讗转 注讜专讜转诐 讜讗转 讘砖专诐 讜讗转 驻专砖诐 讜讛讜爪讬讗谉 诇讘讬转 讛砖专驻讛 专"诇 注诇 讬讚讬 讗讞专讬诐:



讜诪讗讬诪转讬 诪讟诪讗讬谉 讘讙讚讬诐 讻诇讜诪专 砖讛专讬 讻转讬讘 讘讛诐 讜讛砖讜专祝 讗讜转诐 讬讻讘住 讘讙讚讬讜 讜诪讗讬诪转讬 讜讻讜' 诪砖讬爪讗 讞讜抓 诇讞讜诪转 注讝专讛 砖讛专讬 讞讜抓 诇诪讞谞讛 讻转讬讘 讜讛注讝专讛 诪讞谞讛 讗讞专 讜专' 砖诪注讜谉 讗讜诪专 诪砖讬爪讬转 讛讗砖 讘专讜讘讜 讻讚讻转讬讘 讜讛砖讜专祝 讜讗讬谉 讛诇讻讛 讻诪讜转讜 讗诇讗 讻转谞讗 拽诪讗:



讗诪专讜 诇讜 诇讻"讙 驻讬' 砖诇讗 讛讬讛 讛讻讛谉 专砖讗讬 诇讛转讞讬诇 讘注讘讜讚讛 讗讞专转 注讚 砖讛讙讬注 砖注讬专 诇诪讚讘专 讻讚讻转讬' 讜砖诇讞 讗转 讛砖注讬专 讘诪讚讘专 讜讛讚专 讜讗转 讞诇讘 讛讞讟讗转 讬拽讟讬专 讛诪讝讘讞讛 讜讘注讜讚 砖讛讬讜 诪砖诇讞讬谉 讛讬讛 讛讜讗 诪转注住拽 讘拽专讬注转 讗讬讘专讬 讛驻专 讜讛砖注讬专 讜拽诇讬注转诐 讜讛砖转讚诇讜转 讛讜爪讗转诐 注讚 砖讗诪专讜 诇讜 砖讛讙讬注 讛砖注讬专 诇诪讚讘专 讜讛讬讗讱 讛讬讜 讬讜讚注讬诐 讘讻讱 讚讜讚讻讗讜转 讛讬讜 注讜砖讬谉 专"诇 诪拽讜诪讜转 讙讘讜讛讬诐 砖爪讜驻讬诐 注讜诪讚讬诐 砖诐 讜诪谞讬驻讬谉 讘住讜讚专讬谉 讝讛 诇讝讛 讜讬讜讚注讬谉 讜讻讜' 讜专' 讬讛讜讚讛 讛讬讛 谞讜转谉 讘讛诐 住讬诪谞讬诐 讗讞专讬诐 讗讞专 砖砖诇砖讛 诪讬诇讬谉 讛讬讜 诪讬专讜砖诇讬诐 注讚 讘讬转 讞讚讜讚讜 砖讛讜讗 专讗砖 讛诪讚讘专 讘转讞转讬转 讛讛专 讘转讞讬诇转 注诇讬讬转讜 讜诪砖讛讙讬注 诇砖诐 讗注"驻 砖诇讗 注诇讛 诇爪讜拽 谞转拽讬讬诐 砖诇讜讞讜 诇诪讚讘专 讜驻讬' 讘讙诪' 住"讞 讘' 砖诪砖讛讙讬注 诇砖诐 谞注砖讬转 诪爪讜转讜 注讚 砖讗诐 诪转 诪讗诇讬讜 拽讜讚诐 砖讚讞驻讜 讗讬谉 爪专讬讱 诇讛讘讬讗 讗讞专 讜诪讬拽讬专讬 讬专讜砖诇讬诐 诪诇讜讬谉 讗讜转讜 诪讬诇 讜砖讜讛讬谉 砖诐 讘砖讬注讜专 诪讬诇 讜讞讜讝专讬谉 讜讬讜讚注讬谉 砖讛讙讬注 砖注讬专 诇诪讚讘专 讜诪"诪 驻住拽讜 专讘讬诐 砖讗讬谉 讛诇讻讛 讻专' 讬讛讜讚讛 讜讻诇 砖诪转 注讚 砖诇讗 谞讚讞讛 爪专讬讱 诇讛讘讬讗 讗讞专 讜讬砖 驻讜住拽讬诐 砖讗诐 诪转 讗讞专 砖讛转讜讚讛 注诇讬讜 讗讬谉 谞讝拽拽讬谉 诇讜 讻诪讜 砖讻转讘谞讜 讘驻专拽 拽诇驻讬 诪' 讗':



讜讛诇讗 住讬诪谉 讗讞专 讛讬讛 诇讛诐 砖诇砖讜谉 砖诇 讝讛讜专讬转 讛讬讜 拽讜砖专讬谉 讘驻转讞 讛讛讬讻诇 讜讻砖讛讙讬注 砖注讬专 诇诪讚讘专 讛讬讛 诪诇讘讬谉 讜住讜祝 讛注谞讬谉 诪"诪 砖讻砖讛讙讬注 砖注讬专 诇诪讚讘专 诪讜爪讬讗讬谉 驻专 讜砖注讬专 诇砖专驻讛 讜讛讜讗 讘讗 诇讜 诇注讝专转 谞砖讬诐 诇拽专讜转 讘转讜专讛 讻诪讜 砖讬转讘讗专 讘驻专拽 砖讘讬注讬 注诐 住讬讜诐 讛注讘讜讚讜转:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讻转讘谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 讬砖谞讬诐

讞讟讗转 砖注讘专讛 砖谞转讛 专讜讗讬谉 讻讗讬诇讜 讛讬讗 讘讘讬转 讛拽讘专讜转 讻讜'. 诪砖讜诐 讚注讬讘讜专 砖谞转讛 诇讗讜 讚讬讞讜讬 讙诪讜专 讛讜讗 讻诪讜 讛讗讞专讬诐 讗诇讗 讘讗 诪诪讬诇讗 注诇 讬讚讬 砖讬讛讜讬 诪专讜讘讛 诇讛讻讬 谞拽讟 讘讛 讛讗讬 诇讬砖谞讗 砖讻砖讛讬讗 讘讘讬转 讛拽讘专讜转 讜专讜注讛 讗讬谉 讬讻讜诇讬谉 诇讛讜爪讬讗讛 诪砖诐 讗诇讗 转专注讛 讜诪转谞讬' 讚转诪讜专讛 讚驻专拽 讜诇讚 讞讟讗转 (讚祝 讻讗:) 诪讜拽讬 讛转诐 讗诇讬讘讬讛 讜砖拽讬诇 讜讟专讬 讟讜讘讗:





讜讗诐 讛拽讚讬砖 讜讛注专讬讱 讜讛讞专讬诐 讘讛 转注拽专 讻讜'. 讛拽砖讛 讛"专 讬注拽讘 诪讚讗诪专 讘注专讻讬谉讗)[爪"诇 住"驻]. 专"驻 讛诪拽讚讬砖 砖讚讛讜 (讚祝 讻讟.) 讛讛讜讗 讙讘专讗 讚讗讞专诪讬谞讛讜 诇谞讬讻住讬讛 讗转讗 诇拽诪讬讛 讚专讘 讬讛讜讚讛 讗"诇 砖拽讜诇 讚' 讝讜讝讬 讜砖讚讬 讘谞讛专讗 讜转讬专抓 专"转 讚讛转诐 诪讬讬专讬 讘诪拽专拽注讬 讜诇讻讱 讬砖 诇讛诐 驻讚讬讜谉 讜讛讻讬 诪讜讻讞讗 讻诇 讛住讜讙讬讗 讚讛转诐 讚讘诪拽专拽注讬 诪讬讬专讬:





讗诇讗 诇讗讜 砖诪注 诪讬谞讬讛 讘转拽诇讛 驻诇讬讙讬. 砖诪讗 讬砖讞讟谞讜 讘砖讗专 讬诪讜转 讛砖谞讛 讜讗驻讬诇讜 诇诪讗谉 讚讗诪专 驻住讞 讘砖讗专 讬诪讜转 讛砖谞讛 诇讗 讘注讬 注拽讬专讛 讚住转诪讗 诇讗讜 诇砖诪讜 拽讗讬 讛讗 讜讚讗讬 讻讬讜谉 讚专讗讜讬 诇砖谞讛 讛讘讗讛 讘注讬 注拽讬专讛 讜讛讻讬 讗诪专讬谞谉 讘转诪讬讚 谞砖讞讟 (讚祝 住讚.) 砖诪注 诪讬谞讛 驻住讞 讘砖讗专 讬诪讜转 讛砖谞讛 讘注讬 注拽讬专讛 讜讚讞讬 讻讙讜谉 砖讛讬讜 讘注诇讬诐 讟诪讗讬 诪转讬诐 砖谞讬讚讞讬谉 诇驻住讞 砖谞讬:





转讜住驻讜转 专讬"讚

讜讗诐 讛拽讚讬砖 讜讛注专讬讱 讜讛讞专讬诐 讘讛诪讛 转讬注拽专 讻讜' 注讬讬谉 诪"砖 讘驻' 讘转专讗 讚讘讻讜专讜转:





诪讛专砖"讗 - 讞讬讚讜砖讬 讛诇讻讜转

讙诪' 诇讗 讚讻"注 诇讗 讞讬讬砖讬谞谉 诇转拽诇讛 讜讛讻讗 讻讜' 讻爪"诇 谞"诇:


讘驻专砖"讬 讘讚"讛 注专住诇讗 讻讜' 讟讜诇 诪讛专 讜爪讗 讜讗诇 转砖讛讛 讻讜' 讻爪"诇:


转讜住' 讘讚"讛 讗诪专 讻讜' 讘砖注讬专 讛诪砖转诇讞 讘砖讗专 注讘讬专讜转 讻讜' 讻爪"诇:





专砖"砖

讙诪专讗 诪注讜转 讜讻"诪 讬讜诇讬讱 诇讬诐 讛诪诇讞. 讻爪"诇 讜转讬讘转 讛谞讗讛 讟"住 讜讻谉 讘诪住讻转 注"讝 讜讘讘讻讜专讜转 诇讬转讗 讜讻"诪 讘转讚"讛 驻讬专讜转:



专砖"讬 讚"讛 讜讗诐 谞转注讘专讛. 讗诇讗 砖住"讚. 讜爪"注 讚讛诇讗 砖谞讛 驻砖讜讟讛 讗讬谞讛 讗诇讗 砖谞"讚 讜讗"讻 爪讗 讜讞砖讜讘 讜诇讗 转诪爪讗 讗诇讗 砖住"讙. 讜讙诐 诇驻讬 诪讗讬 讚拽讬"诇 讚讘拽讚砖讬诐 砖谞转谉 讛讜讗 诪注诇"注 诪讬讜诐 诇讬讜诐 讜诪砖注讛 诇砖注讛 诇讗 转砖诇诐 讙诐 砖住"讙 注讚 诇诪讞专转 讬讜讛"讻 讘砖注讛 砖谞讜诇讚 讗砖转拽讚. 讜诪砖"讻 讛讙讛转 讛讘"讞 诪住讘专讗 讚谞驻砖讬讛 讚诇讗 讞砖讘讬谞谉 砖谞转讜 诪砖注转 讛专爪讗讛 讻砖谞讛 讚讘讻讜专 讘驻"拽 讚专"讛 讗诇讗 诪讬讜诐 砖谞讜诇讚. 讗讬砖转诪讬讟转讬讛 砖讻讘专 拽讚诪讜讛讜 讘讝讛 讛转讜住' 讘注专讻讬谉 (讬讞 讘) 讘讚"讛 砖谞转讜 讘专讗讬讛 讙诪讜专讛 诪讛讙诪专讗:



讘诪砖谞讛 讜讛讻讛谞讬诐 讜讛注诐 讻讜'. 注讬' 转讜讬"讟 砖讻' 转讬拽谉 讛驻讬讬讟谉 讻讚讬 砖讛讞讝谉 讬讗"诇 转讟讛专讜 讻讜'. 讜注讻砖讬讜 谞讜讛讙讬谉 砖讛讞讝谉 讜讛爪讘讜专 讗讜诪专讬诐 讝讛 讘讬讞讚 讜讘诪专讜爪讛 讜讞驻讝讜谉 讜讗讬谞讜 谞讻讜谉:



诪砖谞讛 砖诐 讗诇讗 砖注砖讜 讛讻讛谞讬诐 拽讘注 讻讜'. 讜转讬讘转 讛讙讚讜诇讬诐 砖诇驻谞讬谞讜 诪砖诪注 诪驻专砖"讬 讚诇"讙 诇讛 讜注讬' 转讜讬"讟:





讘谉 讬讛讜讬讚注

讜职讗讜止诪职专执讬诐 诇讜止: 讟止诇 讜指爪值讗! 讟止诇 讜指爪值讗!. 谞专讗讛 诇讬 讘住"讚 讛讟注诐 砖讻讜驻诇讬诐 讚讘专讬讛诐 注诇 驻讬 诪讛 砖讗诪专谞讜 讘住"讚 讛讟注诐 讚'拽讜砖专 诇砖讜谉 砖诇 讝讛讜专讬转 讞爪讬讜 讘住诇注 讜讞爪讬讜 讘讬谉 拽专谞讬讜' 讻讬 讛讗砖讛 谞讘专讗转 诪谉 讛注爪诐, 讜诇讻谉 拽讜诇讛 讚拽 讜讛讗讬砖 诪谉 讛讗讚诪讛 诇讻谉 拽讜诇讜 注讘, 讜讻诪讜 砖讗诪专讜 专讘讜转讬谞讜 讝"诇 讘讙诪专讗 讜讛讻驻专讛 转讛讬讛 讘讬讜诐 讛讻讬驻讜专讬诐 诇讝讻专讬诐 讜诇谞拽讘讜转 讜诇讻谉 拽讜砖专 讞爪讬讜 讘住诇注 专诪讝 诇讝讻专讬诐 砖谞讘专讗讜 诪谉 讛讗讚诪讛 讜讞爪讬讜 讘讬谉 拽专谞讬讜 砖讛诐 注爪诐 专诪讝 诇谞拽讘讜转 砖谞讘专讗讜 诪注爪诐 讜讻砖讬诇讘讬谉 讝讛 讜讝讛 讗讝 讬讚注讜 砖谞砖诇诪讛 讛讻驻专讛 诇讝讻专讬诐 讜诇谞拽讘讜转. 诇讻谉 讻讜驻诇讬诐 讛讚讘专讬诐 讟止诇 讜指爪值讗 诪谉 讛讝讻专讬诐 讟止诇 讜指爪值讗 诪谉 讛谞拽讘讜转 讗讜 讞讚 讻谞讙讚 注讜谞讜转 砖讘讬谉 讗讚诐 诇诪拽讜诐 讜讞讚 讻谞讙讚 注讜谞讜转 砖讘讬谉 讗讚诐 诇讞讘讬专讜 讗讜 讻谞讙讚 讛诪讝讬讚讬谉 讜讛驻砖注讬诐 讗讜 讻谞讙讚 讻讛谞讬诐 讜讻谞讙讚 砖讗专 讬砖专讗诇 讚拽讬讬诪讗 诇谉 讻专讘讬 讬讛讜讚讛 讚住讘讬专讗 诇讬讛 讙诐 讻讛谞讬诐 诪转讻驻专讬诐 讘砖注讬专 讛诪砖转诇讞.
砖讈指讗植诇讜旨 讗侄转 专址讘旨执讬 讗直诇执讬注侄讝侄专: 驻旨职诇讜止谞执讬, 诪址讛讜旨 诇指注讜止诇指诐 讛址讘旨指讗? 讗指诪址专 诇指讛侄诐: 诇止讗 砖讈职讗址诇职转旨讜旨谞执讬 讗侄诇旨指讗 注址诇 驻旨职诇讜止谞执讬 [住讜:]
诪拽砖讬诐 讜讛诇讗 诪砖谞讛 注专讜讻讛 讘驻专拽 讞诇拽 (诪砖谞讛 住谞讛讚专讬谉 讬, 讘) 讚讞砖讬讘 砖诇砖讛 诪诇讻讬诐 讚讜拽讗? 讜注讜讚 讚讗转诪专 砖诐 砖专爪讜 诇诪谞讜转讜 讜诇讗 讬讻诇讜 讚转讞讬诇讛 讘讗讛 讚讬讜拽谞讜 砖诇 讗讘讬讜 讜讗讞专 讻讱 讘讗讛 讗砖 诪谉 讛砖诪讬诐 讜诇讞讻讛 讘住驻住诇讬讛诐, 讜讗讞专 讻讱 讬爪讗讛 讘转 拽讜诇 诪谉 讛砖诪讬诐 讜讗讝 讛讜讚讜 讜讛住讻讬诪讜 砖诇讗 诇诪谞讜转讜, 讜讗讬转讗 砖诐 (住谞讛讚专讬谉 拽讚:) 讚讛诐 讛讬讜 讗谞砖讬 讻谞住转 讛讙讚讜诇讛, 讜讗诐 讻谉 拽砖讛 讘讬谉 诇砖讜讗诇讬谉 讘讬谉 诇专讘讬 讗诇讬注讝专 讗诪讗讬 诇讗 讛砖讬讘 诇讛诐 讚讘专 讝讛 谞驻转讞 讘讙讚讜诇讬诐 讗谞砖讬 讻谞住转 讛讙讚讜诇讛 讜讬爪讗 诇讗讜专讛?
讜谞专讗讛 诇讬 讘住"讚 讚诪注讜诇诐 诇讗 注诇讛 注诇 讚注转 讛砖讜讗诇讬谉 诇讛住转驻拽 讗诐 讬砖 诇讜 讞诇拽 讗讜 诇讗讜, 讜讛专讗讬讛 诇讗 砖讗诇讜 '驻旨职诇讜止谞执讬, 讬值砖讈 诇讜止 讞值诇侄拽 诇指注讜止诇指诐 讛址讘旨指讗?' 讗诇讗 砖讗诇讜 讻讱 '诪址讛讜旨 诇指注讜止诇指诐 讛址讘旨指讗?' 讜讻讜谞转 讛砖讗诇讛 讛讜讗 讻讬 讬讚讜注 讬砖 爪讚讬拽 砖谞拽专讗 '讘旨侄谉 注讜止诇指诐 讛址讘旨指讗' 讜讬砖 谞拽专讗 '诪职讝只诪旨指谉 诇职讞址讬旨值讬 注讜止诇指诐 讛址讘旨指讗' 讜讝讛 讙讚讜诇 诪谉 '讘旨侄谉 注讜止诇指诐 讛址讘旨指讗' 砖讝讛 诪注诇讛 诪"谉 [诪讬讬谉 谞讜拽讘讬谉] 讘诪拽讜诐 讙讘讜讛 讘讬讜转专, 讜讻诪讜 砖讗诪专 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讜讛讘讗转讬 讚讘专讬讜 讘住讛"拽 讗讚专转 讗诇讬讛讜 驻专砖转 讻讬 转讘讗 讬注讜讬谉 砖诐. 讜诇讻谉 砖讗诇讜 '诪址讛讜旨 诇指注讜止诇指诐 讛址讘旨指讗?' 专讜爪讛 诇讜诪专 诪讗讬讝讛 诪讚专讙讛 讛讜讗 讗诐 诪讗讜转诐 砖讛诐 讘谞讬 注讜诇诐 讛讘讗, 讗讜 讗诐 诪讗讜转诐 砖诪讝讜诪谞讬诐 诇讞讬讬 注讜诇诐 讛讘讗? 讜讛砖讬讘 诇讛诐 诇止讗 砖讈职讗址诇职转旨讜旨谞执讬 讗侄诇旨指讗 注址诇 驻旨职诇讜止谞执讬, 讜讛诇讗 砖讗诇讛 讝讜 砖讬讬讻讛 注诇 讻诇 爪讚讬拽 讜爪讚讬拽! 讜讘讗诪转 讛讜讗 讬讚注 砖砖诇诪讛 讛诪诇讱 注"讛 讛讜讗 诪谉 诪讚专讙讛 讛注诇讬讜谞讛 砖诇 '诪职讝只诪旨指谉 诇职讞址讬旨值讬 注讜止诇指诐 讛址讘旨指讗' 讗讱 诇讗 专爪讛 诇讛讙讬讚 讚讘专 砖诇讗 砖诪注 诪驻讬 专讘讜.





讞讬讚讜砖讬 专讘讬 注拽讬讘讗 讗讬讙专

讙诪专讗, 讜注讜讚 讞讟讗转 砖注讘专讛 砖谞转讛 诇专注讬讬' 讗讝诇讗.
拽砖讛 诇讬, 讛讗 诪"诪 讻讬讜谉 讚讗讬谉 专讗讜讬 诇讻驻专 讘讬讜讛"讻 讗讞专 诪诪讬诇讗 讗讝诇讗 诇诪讬转讛 诪爪讚 讻驻专讜 讘注诇讬诐, 讻讬讜谉 讚讗讬 讗驻砖专 注讜讚 诇讻驻专转 讘注诇讬诐:





讙讘讜专转 讗专讬

[诪诇讜讗讬诐: 诪砖讜诐 转拽诇讛 讚转谞谉 讗讬谉 诪拽讚讬砖讬谉 讚转谞讬讗 讙专住讬谞谉 讜诇讗 讚转谞谉 讚诇讗讜 诪砖谞讛 讛讬讗 讜驻讬' 专砖"讬 讚诪讬讬转讬 专讗讬讛 诪讛讗 讚讞讬讬砖讬谞谉 诇转拽诇讛 讜拽"诇 诪讗讬 专讗讬讛 讛讬讗 讝讜 诪讛拽讚砖 讘讝诪谉 讛讝讛 诇讛讗 讚讘讝诪谉 讛讝讛 讞砖讜 诇转拽诇转 讙讬讝讛 讜注讘讜讚讛 讜诇讛讗 诇讗 讞砖讜 讘讝诪谉 讛讘讬转 讚讗"讻 讘讻诇 专注讬讜转 谞诪讬 谞讞讜砖 诇讛讜 讻讚诪住讬拽 讜讻讬讜谉 讚诇讗 讞讬讬砖 讛讻讗 诇转拽诇转 讙讬讝讛 讜注讘讜讚讛 讛"谞 讬"诇 讚诇讗 讞讬讬砖 谞诪讬 诇转拽诇转 讛拽专讘讛 讚讗讬谉 讙讝讬专转 转拽诇讛 诇讞爪讗讬谉 讜注讜讚 讛讗 讜讚讗讬 诇讗 讚诪讬 讙讝讬专转 转拽诇转 讛拽专讘讛 诇讙讝讬专转 转拽诇讛 讚讙讬讝讛 讜注讘讜讚讛 讘讝诪谉 讛讝讛 砖讛讬讗 诪住讜专讛 诇讻诇 讗讚诐 诪砖讗"讻 讛拽专讘讛 砖讗讬谞讛 诪住讜专讛 讗诇讗 诇讻讛谞讬诐 讜讻讛谞讬诐 讝专讬讝讬诐 讛谉 讜诇讗 讞讬讬砖 讘讛讜 诇转拽诇讛 讜讘讛讚讬讗 讗诪专讬谞谉 讘驻"讛 讚驻住讞讬诐 (讚祝 谞"讟) 诇讚讬讚讱 讚讗诪专转 诪注诇讛 讜诪诇讬谞讛 讘专讗砖讜 砖诇 诪讝讘讞 拽讬讬诪讬谞谉 讜注讘讚讬谞谉 诪讬诇转讗 讚讗转讜 讘讛 诇讬讚讬 转拽诇讛 讚住讘专讬 讚讬讜诪讗 讛讜讗 讜讗转讜 诇讗拽讟讜专讬谞讛讜 讜诪砖谞讬 讻讛谞讬诐 讝专讬讝讬诐 讛谉 讜讗讬 诪砖讜诐 砖讞讬讟讛 讚讻砖专讛 讘讝专讬诐 诪"诪 讘诪拽讜诐 讝专讬讝讬谉 讗讬转讗 讻讚讗诪专讬谞谉 讘驻"讘 讚驻住讞讬诐 (讚祝 诇"讝) 讙讘讬 讗讬谉 诇砖讬谉 讗转 讛注讬住讛 讘驻讜砖专讬谉 讘驻住讞 讗驻"讛 诪谞讞讜转 谞讬诇讜砖讜转 讘驻讜砖专讬谉 讚讗讬谞谉 讗诇讗 讘讝专讬讝讬谉 驻讬' 讘讻讛谞讬诐 讜驻专讬讱 讛讗 诇讬砖讛 讘讝专 讻砖讬专讛 讜诪砖谞讬 谞讬讛讬 讚诇讬转讬' 讘讝专讬讝讬谉 讘注讝专讛 讘诪拽讜诐 讝专讬讝讬谉 诪讬讛讜 讗讬转讗 讚讗诪' 讘诇诇讛 讞讜抓 诇讞讜诪转 注讝专讛 驻住讜诇讛 诪讬讛讜 讬"诇 讚讛讗 讚讛讻讗 讗注"讙 讚讗讬转讗 讘诪拽讜诐 讝专讬讝讬谉 讜讗驻讬' 讘讝专讬讝讬谉 讙讜驻讬讬讛讜 讗驻"讛 讛讻讛谉 讙讜驻讬讛 讗讬谞讜 讬讜讚注 讗诐 讝讛 讛拽专讘谉 诪谉 讛专注讬讜转 讛讜讗 诪砖讗"讻 讙讘讬 诇讬砖讛 讻讬讜谉 讚诪讜讻讞 诪讬砖专讗诇 讚诪谞讞讛 讛讬讗 讜讗讬转讛 讘诪拽讜诐 讝专讬讝讬谉 讛讻讛谉 诪讝讛讬专 讗转 讬砖专讗诇 砖诇讗 诇讛讘讬讗 诇讬讚讬 讞讬诪讜抓 讜讻谉 讘讛讗 讚诪注诇讛 讜诪诇讬谞讛 讻讬讜谉 讚讻讛谞讬诐 讝专讬讝讬谉 讛谉 讛诪注诇讛 诪讜讚讬注 诇讗讞讬讜 讛讻讛谞讬诐 讜讬讝讛专讜 讘讜 讻讚驻讬专砖"讬 讛转诐 诪砖讗"讻 讘讛讗 讚砖诪注转讬谉 诪讬 讬讜讚注 诪"诪 拽讜砖讬讗 拽诪讬讬转讗 拽砖讬讗 讜注讜讚 拽砖讛 讚讘专讬砖 驻"讟 讚讘讻讜专讜转 (讚祝 谞"讙) 讗诪专 讚讘讟诇讜 诪注砖专 讘讛诪讛 讘讝讛"讝 讜诪住讬拽 专讘讗 讚讛"讟 讚讘讟诇讜 诪驻谞讬 讛转拽诇讛 讜拽讗诪专 讜诪谞讗 转讬诪专讗 讚讞讬讬砖讬谞谉 诇转拽诇讛 讜诪讬讬转讬 诪讛讗 讚讗讬谉 诪拽讚讬砖讬谉 讜讗讬 讛讗 讚诪讬讬转讬 讛讻讗 诇讛讗 讛讜讗 诇讛讘讬讗 专讗讬讛 讚讞讬讬砖讬谞谉 诇转拽诇讛 讛讜诇"诇 讛"谞 讜诪谞讗 转讬诪专讗 讻讚讗诪专讛转诐 讜诇讬 谞专讗讛 诇驻专砖 讚讜讚讗讬 讛讗 转拽诇讛 讚讛讻讗 诇讗 讚诪讬 诇讛讛讬讗 讚讗讬谉 诪拽讚讬砖讬谉 讘讝讛"讝 讜讗讬谉 诇诇诪讜讚 诪砖诐 讚讛讛讬讗 诪砖讜诐 转拽诇转 讙讬讝讛 讜注讘讜讚讛 讜诇讛讗 讘讻诇 专注讬讜转 诇讗 讞讬讬砖讬谞谉 讜专讘讗 诪住讘专讗 讚谞驻砖讬讛 拽讗诪专 诇讛 诇讜诪专 讚讛"讟 讚专"讬 诪砖讜诐 转拽诇转 讛拽专讘讛 讜诇讗 诪讬讬转讬 诇讛讗 讘专讬讬转讗 讗诇讗 讚诇讗 转拽砖讛 讜诪砖讜诐 转拽诇讛 讬诪讜转讜 讻讚驻专讬讱 诇注讬诇 讜诪砖讜诐 讙讝讬专讛 讬诪讜转讜 诇讛驻住讬讚 拽讚砖讬诐 讜注"讝 诪讘讬讗 诪讛讗 讚诪砖讜诐 讞砖砖 转拽诇讛 讛讞诪讬专讜 讬讜转专 讜讙讝专讜 砖讬诪讜转讜 讻讚讗' 讘讛诪讛 转注拽专 讜讛讬讬谞讜 讬诪讜转讜 讚讗诪专 讙讘讬 驻专 讜砖注讬专 讻讚讗诪' 讗讬讝讛讜 注讬拽讜专 谞讜注诇 讚诇转 讘驻谞讬讛 讜讛讬讗 诪转讛:]


[诪诇讜讗讬诐: 讗讬谉 诪拽讚讬砖讬谉 讜讗讬谉 诪注专讬讻讬谉 讛讗讬 讗讬谉 诪拽讚讬砖讬谉 讬"诇 讚讘拽讚砖讬 讘讚拽 讛讘讬转 讗讬讬专讬 讚讜诪讬讗 讚讗讬谉 诪注专讬讻讬谉 讚讛讜讬 拽讚砖讬 讘讚拽 讛讘讬转 讜讬"诇 讚讛讗讬 讗讬谉 诪拽讚讬砖讬谉 讗讬讬专讬 讘讬谉 讘拽讚砖讬 讘讚拽 讛讘讬转 讜讘讬谉 讘拽讚砖讬 讛诪讝讘讞 讜谞"诇 讗诐 谞驻专砖 诇讛讗 讚讗讬谉 诪讞专讬诪讬谉 讘讞专诪讬 讻讛谞讬诐 讚讗转讬 砖驻讬专 讚讛砖转讗 讞砖讬讘 诇讻诇 诪讬谞讬 讛拽讚砖讜转 砖讘转讜专讛 拽讚砖讬 诪讝讘讞 讜拽讚砖讬 讘讚拽 讛讘讬转 讜砖诇 讻讛谞讬诐 讚讘讝讛"讝 诇讗 讜专砖"讬 驻讬' 讗讬谉 诪拽讚讬砖讬谉 砖讜诐 讚讘专 诇讘讚拽 讛讘讬转 讜讗讬谉 诪讞专讬诪讬谉 拽住讘专 住转诐 讞专诪讬诐 诇讘讚拽 讛讘讬转 讜诇驻讬' 讻诇 讛谞讬 转诇转讗 讚讞砖讬讘 诪拽讚砖讬 讘讚拽 讛讘讬转 讗讬讬专讬 讜讛转讜住' 讘砖诐 专"讬 驻讬专砖讜 讚讗讬讬专讬 诪讞专诪讬 讻讛谞讬诐 讜讗注"讙 讚砖专讜 讜诇讗 砖讬讬讱 讘讛讜 转拽诇讛 讛"诪 讘转专 讚讘讗讜 诇讬讚 讻讛谉 讗讘诇 拽讜讚诐 诇讻谉 诇讗 讻讚讗诪' 讘驻"讛 讚讘讻讜专讜转 (讚祝 诇"讛) 讞专诪讬 讻讛谞讬诐 讻"讝 砖讛讜讗 讘讬讚 讘注诇讬诐 讛专讬 讛谉 讻讛拽讚砖 诇讻诇 讚讘专 讜诪讜注诇讬谉 讘讛诐 讜讻讜' 讜讘驻"拽 讚注"讝 (讚祝 讬"讙) 讻转讘讜 讛转讜住驻转 注诇 驻讬专砖"讬 讚讬驻讛 讻讬讜谉 诇诪"讚 诇讻讛谞讬诐 诇讬讻讗 诇诪讬讞砖 诇转拽诇讛 砖讬讻讜诇 诇讬转谞讜 诇讻讛谞讬诐 诪讬讚 讻讚讗诪专 讘注专讻讬谉 (讚祝 讻"讟) 讙讘讬 讛讛讜讗 讚讗讞专诪讬谞讛讜 诇谞讻住讬讛 讘驻讜诪讘讚讬转讗 讚讗诪专 注讜诇讗 讗讬 讛讜讬谞讗 讛转诐 讛讜讛 讬讛讬讘谞讗 诇讛讜 诇讻讛谞讬诐 拽住讘专 住转诐 讞专诪讬诐 诇讻讛谞讬诐 讜讗讬谞讬 讬讜讚注 诪讗讬 专讗讬讛 讛讬讗 讝讜 讚讛专讬 专"讬 讗"诇 诇讛讛讜讗 讙讘专讗 讝讬诇 砖拽讜诇 讚' 讝讜讝讬 讗讜讞讬诇 注诇讬讬讛讜 讜砖讚讬谞讛讜 讘谞讛专讗 讜诇讬砖转专讬 诇讱 拽住讘专 住转诐 讞专诪讬诐 诇讘讚拽 讛讘讬转 讜驻讬' 讛转讜住' 讜讛讗 讚诇讗 讗诪专 讬专拽讘讜 讻讚讗诪专 讛讻讗 讜讗诐 讛讞专讬诐 讻讜' 讚讛转诐 诪拽专拽注讬 讛讜讗 讚讗"讗 诇讻诇讜转诐 讜讗讬 诇讗 注讘讬讚 诇讛讜 转拽谞转讗 讝讜 讚讞讬诇讜诇 讗转讬 诇讬讚讬 转拽诇讛 讜讛"谞 讬"诇 讗诇讬讘讗 讚诪"讚 诇讻讛谞讬诐 讚讗讬谉 诇讛诐 转拽谞讛 讘讞讬诇讜诇 讚讞专诪讬 讻讛谞讬诐 讗讬谉 诇讛诐 驻讚讬讜谉 讜讗讬 诇讗 讬讛讬讘 诇讛讜 诇讻讛谞讬诐 讗转讬 诇讬讚讬 转拽诇讛 讻讬讜谉 讚讗"讗 诇讻诇讜转诐 讗讘诇 讘诪讟诇讟诇讬谉 讗讬谉 讛"谞 讚讬专拽讘讜:]


[诪诇讜讗讬诐: 讜讗诐 讛拽讚讬砖 讜讛注专讬讱 讜讛讞专讬诐 讘讛诪讛 转注拽专 讜拽"诇 转讬谞讞 讘讛拽讚讬砖 砖讛讜讗 讞诇 注诇 讙讜祝 讚讘专 讛诪讬讜讞讚 诪砖"讛 诪讗讘讚讜 诪驻谞讬 讛转拽诇讛 讗讘诇 诪注专讬讱 讗讬谞讜 讗诇讗 砖诪拽讘诇 注诇讬讜 注专讱 讗讬讝讛 讗讚诐 讜诪驻专讬砖 讜谞讜转谉 讻诪讜 砖讻转讜讘 讘驻专砖讛 讗诐 讛注专讬讱 诇诪讛 诇讜 诇讛驻专讬砖 诇讗讬讘讜讚 讜讗讬 诪砖讜诐 讚诪"注 诇拽讬讬诐 诪讜爪讗 砖驻转讬讜 诪注砖专 讘讛诪讛 转讜讻讬讞 砖诪"注 诪讛"转 讛讜讬 讜讗驻"讛 讘讟诇讜 专讘谞谉 讘讝讛"讝 诪驻谞讬 讛转拽诇讛 讻讚讗诪' 专讬砖 驻"讟 讚讘讻讜专讜转 讜诇讗 讗诪专讜 砖讬注砖专 讜讛讘讛诪讛 转注拽专 讗诇讗 讗讬谉 诪注砖专 诇讙诪专讬 讜讛"谞 讘诪注专讬讱 诇讗 讬驻专讬砖 讻诇 注讬拽专 讜讬"诇 讚砖讗谞讬 诪注砖专 砖讗讬谞讜 谞讜讛讙 讗诇讗 讘讘讛诪讜转 讘注"讞 讗讬 讗诪专讬谞谉 讬驻专讬砖 讜讬注拽讜专 讚讛讬讬谞讜 谞讜注诇 讚诇转 讘驻谞讬讛 讜讛讬讗 诪转讛 诪讗诇讬讛 讗讬讻讗 爪注专 讘"讞 讜诇讗 诪讘注讬讗 诇诪"讚 爪注专 讘"讞 讚讗讜专讬讬转讗 讘住讜祝 驻"讘 讚讘"诪 (讚祝 诇') 讚讗讬谉 诇注砖专 诇拽讬讬诐 诪"注 砖诇 转讜专讛 讛讜讗讬诇 讜讘注"讻 爪专讬讱 诇注拽专讜 讗讞"讻 诪驻谞讬 讛转拽诇讛 讜讻讬讜谉 讚爪注专 讘"讞 谞诪讬 讚讗讜专讬讬转讗 诪讗讬 讗讜诇诪讬讛 讚诪爪讜转 诪注砖专 诪讛讗 讗诇讗 讗驻讬' 诇诪"讚 爪注专 讘"讞 讚专讘谞谉 讛讗 拽讬讬"诇 讘"讚 诪转谞讬谉 诇注拽讜专 讚讘专 诪讛"转 讘砖讘 讜讗诇 转注砖讛 讜诪砖讜诐 讚讗讬讻讗 讗讬住讜专讗 讚专讘谞谉 讘讟诇讜讛 讗讘诇 诪注专讬讱 讛讗 讗驻砖专 诇讛转驻讬住 砖讗专 砖讜讛 讻住祝 讘注讚 注专讻讜 讜讗讬 诪驻谞讬 讛转拽诇讛 讬讜诇讱 讛驻专砖讛 讝讜 诇讗讬讘讜讚 诪砖"讛 讗讬谉 诇讘讟诇 诪"注 砖诇 诪讜爪讗 砖驻转讬讱 转砖诪讜专 注讜讚 讬"诇 讚砖讗谞讬 诪注砖专 讘讛诪讛 讚讗"讗 诇注砖专 讜诪驻谞讬 讛转拽诇讛 讬注拽专 讻讬讜谉 讚讛讗 诪住讜专 诇讻诇 讘注诇讬 诪拽谞讛 讬砖 诇讞讜砖 诇注"讛 砖讗讬谞讜 讘拽讬 讘讛诇讻讛 讝讜 诇注拽专 诪驻谞讬 讛转拽诇讛 讜讬讻砖诇 讗讘诇 讘讛讗 讚讗讬谞讜 砖讻讬讞 砖讬注专讬讱 讘讝讛"讝 讗诇讗 注"讬 诪拽专讛 讛讜"诇 诪讬诇转讗 讚诇讗 砖讻讬讞讗 诇讗 讙讝专讜 专讘谞谉 诇讘讟诇 诪"注 讚诪讜爪讗 砖驻转讬讱 讜讻讛讗讬 讙讜讜谞讗 诪爪讬谞讜 讘讻诪讛 诪拽讜诪讜转 讘诪讬诇转讗 讚砖讻讬讞讗 讙讝专讜 专讘谞谉 讘诪讬诇转讗 讚诇讗 砖讻讬讞讗 诇讗 讙讝专讜 讘讬讛 专讘谞谉 诪砖"讛 诪驻专讬砖 讜讗讞"讻 诪讗讘讚讜 注"讚 讚诪住讬拽 讜讗讝讬诇 讜转讚注 讚讞砖讜 讙讘讬 诪注砖专 讬讜转专 讛讜讗讬诇 讜砖讻讬讞 讜诪住讜专 诇讻诇 讗讚诐 讚讛讗 驻专讬讱 讛转诐 讜讬讟讬诇 诪讜诐 讘讻讜诇讛 注讚专讬讛 拽讜讚诐 砖讬注砖专 讚转讜 诇讬讻讗 诇诪讬讞砖 诇转拽诇讛 讜诪砖谞讬 诪讛专讛 讬讘谞讛 讘讛"诪 讜讘注讬谞谉 讘讛诪讛 讛专讗讜讬讛 诇讛拽专讘讛 讜诇讬讻讗 讜讗讻转讬 转拽砖讛 讗诐 讗讬专注 砖讻诇 讛注讚专 讗讬谞讜 专讗讜讬 诇讛拽专讘讛 讻讙讜谉 讘注诇讬 诪讜诪讬诐 讗讜 砖讗专 讚讘专讬诐 讚诇讗讜 讘谞讬 讛拽专讘讛 谞讬谞讛讜 讜讗驻"讛 砖诐 诪注砖专 注诇讬讛诐 讻讚讗诪' 讘驻"讟 讚讘讻讜专讜转 讬讛讬讛 谞讜讛讙 讘讛讜 诪注砖专 讘讝讛"讝 讻讬讜谉 讚诇讬讻讗 诇诪讬讞砖 讘讛讜 诇转拽诇讛 讜讗诪讗讬 讘讟诇讜 诇讙诪专讬 诇诪注砖专 讘讛诪讛 讘讝讛"讝 讗"讜 讛"讟 讻讬讜谉 讚诪注砖专 砖讻讬讞 讜诪住讜专 诇讻诇 讛讜砖讜讜 诪讚讜转讬讛诐 讜讘讟诇讜讛讜 诇讙诪专讬 砖诇讗 转讞诇拽:]


[诪诇讜讗讬诐: 讘讛诪讛 转注拽专 讘驻"拽 讚注"讝 驻专讬讱 讜谞砖讞讟讬谞讛讜 诪砖讞讟 讜诪砖谞讬 讗转讬 讘讬讛 诇讬讚讬 转拽诇讛 讜驻讬专砖"讬 讜谞砖讞讟讬谞讛讜 讜讗讬 诪砖讜诐 砖讞讜讟讬 讞讜抓 讗拽讚砖讬 讘讚拽 讛讘讬转 诇讗 诪讞讬讬讘 讜转讜 驻专讬讱 讜谞砖讜讜讬 讙讬住讟专讗 讗诪专 讗讘讬讬 讗诪专 拽专讗 讜谞转爪转诐 讗转 诪讝讘讞讜转诐 诇讗 转注砖讜 讻谉 诇讛' 讗诇拽讬讻诐 专讘讗 讗诪专 诪驻谞讬 砖谞专讗讛 讻诪讟讬诇 诪讜诐 讘拽讚砖讬诐 讜驻讬' 讛转讜住' 诇砖讬讟转 专砖"讬 讗注"讙 讚讘拽讚砖讬 讘讚拽 讛讘讬转 讗讬讬专讬 讜讻诇 诪讜诐 诇讗 讬讛讬讛 讘讜 讘拽讚砖讬 诪讝讘讞 讻转讬讘 专讘讗 讘讗 诇驻专砖 讛讟注诐 讘拽讚砖讬 诪讝讘讞 讜讙讝讬专讛 拽讚砖讬 讘讚拽 讛讘讬转 讗讟讜 拽讚砖讬 诪讝讘讞 讻讚讗砖讻讞谉 讙讘讬 讙讬讝讛 讜注讘讜讚讛 专讬砖 驻"讬 讚讞讜诇讬谉 (讚祝 拽诇"讜) 讚讙讝专讬谞谉 拽讚砖讬 讘讚拽 讛讘讬转 讗讟讜 拽讚砖讬 诪讝讘讞 讜讛"讛 讗讛讛讬讗 讚驻专讬讱 讜谞砖讞讟讬谞讛讜 讛讜诪"诇 讙讝讬专讛 讗讟讜 拽讚砖讬 诪讝讘讞 讚讞讬讬讘 诪砖讜诐 砖讞讜讟讬 讞讜抓 讗诇讗 砖驻讬专 拽讗 诪砖谞讬 讜拽"诇 讚驻专讬讱 讛转诐 讗讛讗 讚讗诪专 专讘讗 诪驻谞讬 砖谞专讗讛 诪讜诐 诪注诇讬' 讛讜讗 讜诪砖谞讬 讛"诪 讘讝诪谉 砖讘讬转 讛诪拽讚砖 拽讬讬诐 讚拽讬讬诪讗 诇讛拽专讘讛 讗讘诇 讘讝诪谉 讛讝讛 (讞住专):]


[诪诇讜讗讬诐: 讘砖谞讬 讬拽专讘 诇砖谞讛 讛讘讗讛 谞"诇 讚讛讗讬 讘砖谞讬 讗专讬砖讗 讚驻住讞 砖诇讗 讛拽专讬讘讜 讘讗' 拽讗讬 讚讗讬 讘砖谞讬 讛讬讬谞讜 砖讛驻专讬砖讜 讘砖谞讬 讜诇讗讜 讗专讬砖讗 拽讗讬 讗诪讗讬 诪讜拽讬 诇讛 讘住诪讜讱 讻专讘讬 讛讗 讻专讘谞谉 谞诪讬 讗转讬讗 讚诪驻住讞 砖谞讬 注讚 注"驻 讗讬谉 讻讗谉 讗诇讗 讬"讗 讞讜讚砖 讗诇讗 讜讚讗讬 讻讚驻讬专砖转讬 讜转谞讬讗 讗讬讚讱 诇讗 讬拽专讘 砖诪讘讬讗 谞"诇 讚讛讻讬 转谞讬 讘讛 诇讗 讬拽专讘 诇砖谞讛 讛讘讗讛 讚讗讬 诇讗 讬拽专讘 讘砖谞讬 转谞讬 讘讛 讗讬讱 诪讜拽讬 诇讛 讻专讘谞谉 讛讗 诪专讗砖讜谉 诇砖谞讬 讗讬谞讜 讗诇讗 诇诪"讚 讬讜诐 讜讗驻讬' 诇专讘谞谉 讗诪讗讬 诇讗 讬拽专讘 讜注讜讚 诇诪讗讬 讚专"诇 讚驻诇讬讙讬 讘转拽诇讛 讜讛讗 讚转谞讬 诇讗 讬拽专讘 讞讬讬砖 诇转拽诇讛 诇专' 讗讘讛讜 讘驻"拽 讚讝讘讞讬诐 (讚祝 讬"讘) 讚拽讗诪专 讛转诐 讗诇讬讘讗 讚讘谉 讘转讬专讗 讚驻讜住诇 讘驻住讞 砖砖讞讟讜 讘讬"讚 砖讞专讬转 讘讬谉 诇砖诪讜 讘讬谉 砖诇讗 诇砖诪讜 讛讜讗讬诇 讜诪拽爪转讜 专讗讜讬 诇砖诪讜 讚诇讗 诪砖讻讞转 驻住讞 讻砖专 讗诇讗 讘诪驻专讬砖 讗讞专 讞爪讜转 讚讗诇"讻 讛讜"诇 讚讬讞讜讬 讜诇驻"讝 驻住讞 砖谞讬 谞诪讬 讗"讗 诇讛驻专讬砖讜 讗诇讗 讗讞专 讞爪讜转 讬"讚 讘讗讬讬专 讚讗诇"讻 讛讜"诇 讚讬讞讜讬 讚讘讬"讚 砖讞专讬转 讗讬谞讜 专讗讜讬 诇讗 诇砖诪讜 讜诇讗 砖诇讗 诇砖诪讜 讗"讻 讗诐 讛讜驻专砖 讘专讗砖讜谉 讗讬谞讜 讻砖专 诇讗 诇砖谞讬 讜诇讗 诇砖谞讛 讛讘讗讛 讜讗"讻 诪谞诇谉 讚讛"讟 讚讛讛讬讗 讚转谞讬 诇讗 讬拽专讘 诪砖讜诐 转拽诇讛 讚讬诇诪讗 讟注诪讗 诪砖讜诐 讚讛讜"诇 讚讬讞讜讬 讚住"诇 讻讘谉 讘转讬专讗 讜讻讚诪讜拽讬 诇讛 专' 讗讘讛讜 讗诇讗 注"讻 砖"诪 讚转谞讬 讘讛 驻住讞 砖诇讗 拽专讘 讘专讗砖讜谉 诇讗 讬拽专讘 诇砖谞讛 讛讘讗讛 讚诪砖诪注 讛讗 讘砖谞讬 讬拽专讘 讗诇诪讗 讚诇讬转 诇讬讛 讛讗 讚讘谉 讘转讬专讗 讜讻讚诪驻专砖 专' 讗讘讛讜 讜注"讻 讛"讟 讗讜 讚住讘专 讻专讘谞谉 讗讜 讚讞讬讬砖 诇转拽诇讛 讜讬砖 诇诇诪讜讚 诪讻讗谉 讚讝诪谉 诇诪"讚 讬讜诐 讻诪讜 诪驻住讞 专讗砖讜谉 诇砖谞讬 诇讻"注 诇讗 讞讬讬砖讬谞谉 诇转拽诇讛 诪讚拽转谞讬 诇讗 讬拽专讘 诇砖谞讛 讛讘讗讛 诪砖讜诐 转拽诇讛 讛讗 诇砖谞讬 砖驻讬专 讚诪讬:]


讜讛讻讛谞讬诐 讜讛注诐 讛注讜诪讚讬诐 讘注讝专讛 讻讜' 讛讬讜 讻讜专注讬诐 讜诪砖转讞讜讬诐 讗"讬 诇诪讛 驻专讟 诇讻讛谞讬诐 讛讜讛 诇讬讛 诇诪讬诪专 讛注讜诪讚讬诐 讘注讝专讛 住转诐 讜讛讗 讛诐 谞诪讬 讘讻诇诇 [注诐] 讜讗驻讬' 诇专"砖 讚讗诪专 讻讛谞讬诐 讗讬谉 诇讛诐 讻驻专讛 讘砖注讬专 讛诪砖转诇讞 讗讬谉 专讘讜转讗 讘讻讛谞讬诐 讬讜转专 诪砖讗专 讛注诐 讚诇讗 诪驻谞讬 讛讻驻专讛 讛讬转讛 讻专讬注讛 讜讗诪讬专讛 讝讜 讗诇讗 诪驻谞讬 讻讘讜讚 讛讝讻专转 砖诐 讛诪驻讜专砖 砖讛讬讛 讬讜爪讗 诪驻讬 讻讛"讙 讜谞"诇 讛"讛 讘砖注转 讛讝讻专转 讛砖诐 讚讜讬讚讜讬 砖注诇讬讜 讜注诇 讗讞讬讜 讛讻讛谞讬诐 讜讚讛讙专诇讛 砖讛讬讜 注讜砖讬谉 讻谉 讚讻讜诇谉 讛讬讜 讘砖诐 讛诪驻讜专砖 讻讚转谞讬讗 诇注讬诇 专驻"讚 (讚祝 诇"讟) 注砖专讛 驻注诪讬诐 诪讝讻讬专 讻讛"讙 讗转 讛' 讘讜 讘讬讜诐 讙"驻 讘讜讜讬讚讜讬 讻讜' 讗诇讗 转谞讗 诇讬讛 讛讻讗 砖讛讜讗 住讬讜诐 注砖专讛 讛讝讻专讜转 讛诇诇讜 讜讗讻讜诇讛讜 拽讗讬 讜讻谉 讬住讚 讛驻讬讜讟 讘住讚专 注讘讜讚讛 砖讛讬讜 讻讜专注讬诐 讜诪砖转讞讜讬诐 讜讗讜诪专讬诐 讻谉 讘讻讜诇谉 诪驻谞讬 讻讘讜讚 讛砖诐 讜拽砖讛 诇讬 讛讗 讚转谞谉 讘驻"讝 讚住讜讟讛 (讚祝 诇"讞) 讜讘驻"讝 讚转诪讬讚 讙讘讬 讘专讻转 讻讛谞讬诐 砖讘讻诇 讬讜诐 讛讬讜 讛讻讛谞讬诐 讗讜诪专讬诐 讘诪拽讚砖 讗转 讛砖诐 讻讻转讘讜 讜讗诪讗讬 诇讗 转谞谉 砖诐 砖讛讬讜 讻讜专注讬诐 讜诪砖转讞讜讬诐 诪驻谞讬 讻讘讜讚 讛' 讻诪讜 讛讻讗 讜谞"诇 诪讻讗谉 专讗讬讛 诇讚讘专讬 专讘 讛讗讬 砖讛讬讛 讗讜诪专 讚砖诐 讛诪驻讜专砖 砖讛讬讛 诪讝讻讬专 讻讛谉 讙讚讜诇 讘讬讜诐 讛讻驻讜专讬诐 讗讬谞讜 砖诐 讘谉 讚' 讗讜转讬讜转 讻讻转讘讜 讗诇讗 讛讜讗 砖诐 讘谉 诪"讘 讗讜转讬讜转 讛诪讜讝讻专 讘驻"讚 讚拽讚讜砖讬谉 (讚祝 注') 讜讚诇讗 讻讛专讗"砖 砖讛砖讬讙 注诇讬讜 讜讗' 讻讬讜谉 讚讬诇驻讬谞谉 讛讝讻专转 讛砖诐 讘讙讝"砖 诪注讙诇讛 注专讜驻讛 讗讬谉 诇砖谞讜转 讗诇讗 讻诪讜 砖谞讻转讘 讘驻住讜拽 砖诐 讘谉 讚' 讗讜转讬讜转 讻谉 讬砖 诇讛讝讻讬专讜 讜讗讬谞讜 诪讜讻专讞 讜讗驻砖专 诇讜诪专 砖讛讬讛 诪讝讻讬专 砖诐 讘谉 讚' 讗讜转讬讜转 注诐 砖诐 诪"讘 讜诪驻谞讬 讻讘讜讚 砖诐 诪"讘 讛讬讜 注讜砖讬谉 讻谉:





驻转讞 注讬谞讬诐

讗"专 讬专诪讬讛 讚诇讗 讻专讘讬 讬讛讜讚讛 讜讻讜' 讬砖 诇讛诐 讻驻专讛 讘砖注讬专 讛诪砖转诇讞 讜讻讜' 讜讻转讘讜 讛转讜住' 讚"讛 讗诪专 专' 讬专诪讬讛 诪讻讗谉 讗谞讬 诪转专抓 诪讗讬 讚驻诇讬讙讬 专' 讬讛讜讚讛 讜专"砖 驻"拽 讚砖讘讜注讜转 讜讻讜' 注讚 住讜祝 讛讚讘讜专 注"砖. 讜讘讬诪讬 讞专驻讬 讚拽讚拽转讬 讚诇驻讬 讚讘专讬讛诐 讛诪拽砖谉 讚驻专讬讱 诪"讟 讚专"砖 讜讛转专爪谉 讚转专讬抓 诪诪砖诪注 砖谞讗诪专 砖谞讬 砖注讬专讬诐 转专讜讬讬讛讜 讛讜讜 讬讚注讬 讚诇讬讻讗 诇诪讬诪专 讚讟注诪讗 讚专"砖 诪砖讜诐 讘' 讜讬讚讜讬讬诐 讜讚诐 驻专 讚讙诐 诇专"砖 讗讬谞讜 讛讻专讞 讚诇讚讬讚讬讛 谞诪讬 讗爪讟专讬讻谞讗 诇讜诪专 讻讚转谞讗 讚讘讬 专' 讬砖诪注讗诇. 讗"讻 诪讗讬 驻专讬讱 讘转专 讛讻讬 讘砖诇诪讗 诇专"砖 讛讬讬谞讜 讚讻转讬讘 讘' 讜讬讚讜讬讬诐 讜讚诐 驻专 讛讗 诪讜讚注转 讝讗转 讟注诪讗 讚转谞讗 讚讘讬 专' 讬砖诪注讗诇 讗驻讬' 诇专"砖. 讜讘讜 讘驻专拽 讗诪专转讬 讚专讱 讞讬讚讜讚 讚诪讗讬 讚驻专讬讱 讘转专 讛讻讬 讘砖诇诪讗 诇专"砖 讛讬讬谞讜 讚讻转讬讘 讘' 讜讬讚讜讬讬诐 诇讗 注诇 注讬拽专 讛讜讬讚讜讬 驻专讬讱 讚讜讚讗讬 讙诐 诇专"砖 讛"讟 讻讚讬 砖讬讘讗 讝讻讗讬 讜讗诪讟讜诇 讛讻讬谉 诇讗 讗转讬讗 讝讻讬专讛 讘讜讬讚讜讬 专讗砖讜谉 诇讗讞讬讜 讛讻讛谞讬诐 讜讻诪"砖 讛转讜住' 讛转诐 谞诪讬 讗讱 拽砖讬讗 诇讬讛 讚讘砖诇诪讗 诇专"砖 讚讛砖谞讬 讜讬讚讜讬讬诐 砖转讬 讻驻专讜转 讛诐 诪砖讜诐 讛讻讬 讻讜诇诇 注爪诪讜 讘讜讬讚讜讬 砖谞讬 注诐 讗讞讬讜 讗祝 讚讻讘专 讛转讜讚讛 讚讻驻专讛 讗讞专转 讛讬讗 讜讚讬谉 讛讜讗 讚讬讝讻讬专 讗讞讬讜 讛讻讛谞讬诐 讙诐 讘专讬砖讗 讗诇讗 讚诇讗 诪讚讻专 诇讛讜 注讚 砖讬专讗讛 讻讝讻讗讬 讗诇讗 诇专' 讬讛讜讚讛 讚讛砖谞讬 讜讬讚讜讬讬诐 讻驻专讛 讗讞转 讛讬讗 谞讛讬 讚诪转讜讚讛 讘专讬砖讗 讛讜讗 注爪诪讜 讻讚讬 砖讬讘讗 讝讻讗讬 讗诪谞诐 拽' 诇专"讬 讚讘讜讚讜讬 砖谞讬 讗诪讗讬 讻讜诇诇 注爪诪讜 注诐 讗讞讬讜 讻讬讜谉 讚讻驻专讛 讗讞转 讛讬讗 讜讻讘专 讛转讜讚讛 讘专讬砖讗 讜讛讗 转讜 诇诪讛 诇讬. 讜诪砖谞讬 讗讞讚 诇讜 讜讗讞讚 诇讘讬转讜 讻诇讜诪专 讚诇专"讬 讬爪讬讘讗 诪诇转讗 讚讛讻诇 讻驻专讛 讗讞转 讜讗讬谉 讻讗谉 砖谞讬 讜讬讚讜讬讬诐 讗诇讗 讜讚讜讬 讗讞讚 讗讱 讘讞诇拽讜转 讚讘专讬砖讗 诪讝讻讬专 注爪诪讜 讜砖讜讘 诇讗讞讬讜 讻讚转谞讗 讚讘讬 专讘讬 讬砖诪注讗诇 讜诇讛讻讬 讻讜诇诇 注爪诪讜 讗讞"讱 诇讛讜专讜转 讚诪讛 砖讛转讜讚讛 讘专讬砖讗 讗讬谞讜 讗诇讗 讻讚讬 砖讬讘讗 讝讻讗讬 讚讜拽讗 讜讛讻诇 讻驻专讛 讗讞转 讜诪砖讜"讛 诪转讜讚讛 讗讞"讱 讛讜讗 讜讗讞讬讜 诇讜诪专 讚讗讬谉 讻讗谉 讗诇讗 讻驻专讛 讗讞转 诇讛诐 讜讛讜讬讚讜讬 讚专讬砖讗 讗讬谞讜 讗诇讗 讻讚讬 砖讬讘讗 讝讻讗讬 讜讗讚专讘讗 讘讝讛 讛讜专讛 讚讗讬谞讜 讗诇讗 讻驻专讛 讗讞转 讜讻讬讜谉 讚讻讘专 讬讚注 讛诪拽砖谉 讚讗讬谉 讻讗谉 讛讻专讞 诪注讬拽专 砖谞讬 讜讬讚讜讬讬诐 讚讬"诇 讻讚转谞讗 讚讘讬 专"讬 讚讛"讟 讚专"砖 讙讜驻讬讛 讚讘专讬砖讗 讗讬谞讜 诪讝讻讬专 诇讗讞讬讜 诇讛讻讬 驻专讬讱 诪"讟 讚专"砖 讜讗祝 讚拽砖讬转讬讛 诇专"讬 讗诪讗讬 讻讜诇诇 注爪诪讜 讗讞"讱 诇讗 讛讜谞讞 诇讜 诇讜诪专 讚讝讛讜 注讬拽专 讟注诪讜 讚专"砖. 讜讬讜转专 谞专讗讛 诇讜诪专 讚诇诪拽砖谉 砖讛拽砖讛 诪"讟 讚专"砖 诇"拽 讚诪讗讬 驻专讬讱 讚诇讬诪讗 讚讟注诪讬讛 诪砖讜诐 讚讻转讬讘 讘' 讜讬讚讜讬讬谉 讜讚诐 驻专 讜讻讚驻专讬讱 讘转专 讛讻讬 讚讬"诇 讻诪"砖 讛专讗砖讜谞讬诐 讝"诇 讘讻诪讛 讚讜讻转讬 讚讛诪拽砖谉 驻专讬讱 诇讚注转 讗诐 讬砖 诇转专抓 讘注谞讬谉 讗讞专 讜讻诪"砖 讛专讘 讘讗专 砖讘注 讚驻讜住 讜讬谞讬爪讬讗 讚祝 讟' 注"讙 讚"讛 转"砖 讬砖 砖讘转 讜讻讜' 讜讛转讜住' 讘砖诪注转讬谉 讻诇 拽讜砖讬转' 讛讜讗 诇转专爪谉 讗诪讗讬 诇讗 转讬专抓 诪讛"讟 讚讘' 讜讬讚讜讬讬谉 讜注"讝 转讬专爪讜 砖驻讬专 讚讙诐 专"砖 讗讬转 诇讬讛 讬讘讗 讝讻讗讬 讜拽"诇:
讜专讗讬转讬 诇讛专讚讘"讝 讘转砖讜' 讞"讗 住讬' 诇"讚 砖讻转讘 讚讘砖注讬专 讛诪砖转诇讞 诇讗 讛讬转讛 讻驻专转讜 砖诇 讻"讙 转诇讜讬讛 讘讜 讜诇讗 讻驻专转 讗讞讬讜 讛讻讛谞讬诐 讗诇讗 讻驻专转 讬砖专讗诇 诇讘讚 讜讛讬讛 讻讜诇诇 注爪诪讜 注诐 讗讞讬讜 诪砖讜诐 讚注讬拽专 讜讚讜讬 讘砖注转 住诪讬讻讛 讜讗"转 讗"讻 诪讛 爪讜专讱 砖讬转讜讚讛 注诇 注爪诪讜 转讞讬诇讛 讬诪转讬谉 注讚 砖讞讬讟讛 讜讬转讜讚讛 注诇讬讜 讜讗讞讬讜 讜讬"诇 诪驻谞讬 砖讛讬讛 爪专讬讱 诇讛讝讻讬专 讗转 讛砖诐 讘讻诇 讜讬讚讜讬 讙"驻 讜讻讜' 注"砖 讘讗讜专讱 讜讻讘专 爪讜讜讞讬 注诇 讚讘专讬 讛专讘 讝"诇 转专讬谉 讗专讬讜讜转讗 讚讗讜专讬转讗 砖谞讬 讙讚讜诇讬 讛讚讜专 讛专讘 诪讛专讞"讗 讘注抓 讛讞讬讬诐 讚祝 驻' 注"讙 讜讛专讘 讘转讬 讻讛讜谞讛 讞诇拽 讘讬转 讜注讚 住讬诪谉 讻"讘 讚拽讬"诇 讻专' 讬讛讜讚讛 讚讻讛谞讬诐 诪转讻驻专讬诐 讘砖注讬专 讛诪砖转诇讞 讜讻讜' 注砖"讘 讜讛谞谞讬 讬讜住讬祝 诇讚拽讚拽 注诇 讛专讚讘"讝 讚讗祝 诇诪讗讬 讚谞拽讬讟 讻专"砖 讜讗诪专 诪专 讚讘砖注讬专 讛诪砖转诇讞 诇讗 讛讬转讛 转诇讜讬讛 讘讜 讻驻专转讜 讜诇讗 讻驻专转 讗讞讬讜 诪讗讬 拽"诇 讚讗"讻 诪讛 爪讜专讱 砖讬转讜讚讛 注诇 注爪诪讜 转讞讬诇讛 讜谞讬讞讗 诇讬讛 讚讛"讟 讚爪专讬讱 诇讛讝讻讬专 讛砖诐 讘讻诇 讜讚讜讬 讙"驻 讜讗诐 诇讗 讛讬讛 诪转讜讚讛 讗诇讗 讛讜讚讜讬 砖谞讬 讚讛讬讬谞讜 砖讻讜诇诇 注爪诪讜 讜讗讞讬讜 诇讗 诪爪讬 诇讛讝讻讬专 讗转 讛砖诐 讗诇讗 讙"驻 讜讛讚专 拽"诇 讚讗讻转讬 诇讗 讬讻诇讜诇 注爪诪讜 讜讻讜' 注"砖 讛专讬 诇专"砖 爪专讬讻讬 讘' 讜讬讚讜讬诐 诇砖转讬 讻驻专讜转 讜讻诪"砖 住驻"拽 讚砖讘讜注讜转. 讜诪注讬拽专讗 拽"诇 诇讛转讜住' 砖诐 讚诇专"砖 讘讜讚讜讬 专讗砖讜谉 讛讜"诇 诇讛讝讻讬专 讗讞讬讜 讛讻讛谞讬诐 讻讬讜谉 讚讻驻专讛 讗讞专转 讛讬讗 注"砖 讜讗"讻 诪讗讬 拽"诇 诇讛专讘 讚诪讛 爪讜专讱 砖讬转讜讚讛 注诇 注爪诪讜 转讞讬诇讛:
讜讻讝讗转 讜讻讝讗' 谞讛诇讱 讘专讙"砖 注诇 讛专讘 驻专讬 讞讚砖 讘讛讙讛讜转 讛专诪讘"诐 驻"讘 讚注讘讜讚转 讬讛"讻 讚讬谉 讜' 砖讻转讘 讜讝"诇 讜讗注驻"讬 砖讻诇诇 注爪诪讜 讘讜讚讜讬 专讗砖讜谉 讛讬讛 讞讜讝专 讜讻讜诇诇 注爪诪讜 讘讜讚讜讬 砖谞讬 讻讚讬 砖诇讗 诇讛专讗讜转 讻讗诇讜 讛讜讗 讻讘专 讝讻讗讬 讜讘砖注讬专 讛诪砖转诇讞 诇讞讜讚 砖讗讬谞讜 诪讻驻专 讗诇讗 注诇 讬砖专讗诇 诇诪讛 诇讜 诇讛转讜讚讜转 注诇讬讜 讜诇诪"讚 砖讛讻讛谞讬诐 讬砖 诇讛诐 讻驻专讛 讘砖注讬专 讜讻讜' 注"砖 讜诪专讬讛讟讗 讚诇讬砖谞讬讛 诪讜讻讞 讚讛诇讻讛 讻专"砖 讜诇专讜讜讞讗 讚诪讬诇转讗 讻转讘 讜诇诪"讚 砖讛讻讛谞讬诐 诪转讻驻专讬诐 讘砖注讬专 讛诪砖转诇讞 讜讗讬驻讻讗 讛讜"诇 诇诪讬诪专 诇诪谞拽讟 住讘专转 专"讬 讘驻砖讬讟讜转 讚拽讬"诇 讻讜讜转讬讛. 讜转讜 讚诇诪讗讬 讚讘专讬砖讗 拽讗讬 讘讚注转 专"砖 讚砖注讬专 讛诪砖转诇讞 讬砖专讗诇 诇讘讚 诪转讻驻专讬诐 讘讜 诪讛讜 讝讛 砖讻转讘 讜讗注驻"讬 砖讻诇诇 注爪诪讜 讘讜讚讜讬 专讗砖讜谉 讜讻讜' 讜诪讗讬 拽讜砖讬讗 讜讛诇讗 诇专"砖 砖谞讬 讜讬讚讜讬诐 砖转讬 讻驻专讜转 讛诐 讻讗诪讜专 讜注讜讚 诪讗讬 拽讗诪专 讻讚讬 砖诇讗 诇讛专讗讜转 讻讗诇讜 讛讜讗 讻讘专 讝讻讗讬 讗讚专讘讗 讛专讬 诇专"砖 讟注诪讗 讚讗讬谞讜 诪讝讻讬专 诇讗讞讬讜 讘讜讚讜讬 专讗砖讜谉 讛讜讗 砖讗讬谞讜 诪讝讻讬专诐 讘讛讚讬讗 注讚 砖讬专讗讛 讻讝讻讗讬 讜讻诪"砖 讛转讜住' 住驻"拽 讚砖讘讜注讜转. 讜讙诐 诇专"讬 拽讗诪专 讛砖"住 讛转诐 讚诪转讜讚讛 讘专讬砖讗 讚诪讜讟讘 砖讬讘讗 讝讻讗讬. 讜讗讬谉 诇讛拽砖讜转 讚诇专"讬 讗诪讗讬 讻讜诇诇 注爪诪讜 讗讞"讱 讻讬讜谉 讚讻驻专讛 讗讞转 讛讬讗 讛讗 讻讘专 讛转讜讚讛 讘讜讚讜讬 专讗砖讜谉 讚讬"诇 讻讚讻转讬讘谞讗 讘注谞讬讜转讬谉 诇讛讜专讜转 讚讛讻诇 讻驻专讛 讗讞转. 讜讗诐 谞驻砖讱 诇讜诪专 讛专讬 讻讘专 讛专讚讘"讝 讟注诪讗 讟注讬诐 讚讘注讬谞谉 讜讚讜讬 讘砖注转 住诪讬讻讛 住诪讜讱 诇砖讞讬讟讛 讜讻讜':
讜诇诪讗讬 讚拽讬"诇 讻专"讬 讬砖 诇讚拽讚拽 拽爪转 讘诪讗讬 讚拽讗诪专 讛砖"住 诇注讬诇 驻' 讟专祝 讘拽诇驻讬 (讬讜诪讗 讚祝 诪"讙 注"讘) 讚驻专讬讱 诪"砖 讘讜讚讜讬 专讗砖讜谉 讚诇讗 讗诪专 讜讘谞讬 讗讛专谉 注诐 拽讚讜砖讬讱 讜诪"砖 讘讜讚讜讬 砖谞讬 讚讗诪专 讜讘谞讬 讗讛专谉 讜讻讜' 讚住讙谞讜谉 拽讜砖讬' 讝讜 讛讬讗 诇专"砖 讚诇讚讬讚讬讛 讚讘注讬谞谉 讘' 讜讚讜讬讬诐 讚砖谞讬 讻驻专讜转 谞讬谞讛讜 讗诪讗讬 诇讗 诪讚讻专 讘谞讬 讗讛专谉 讘专讬砖讗 讜讻诪讜 砖讛拽砖讜 讛转讜住'. 讗诪谞诐 诇专"讬 讛拽讜砖讬讗 砖讬砖 诇讛拽砖讜转 讛讜讗 讚讗诪讗讬 讗爪讟专讬讱 讘' 讜讚讜讬诐 讜讻讚驻专讬讱 住驻"拽 讚砖讘讜注讜' 讜讛"谞 讛砖"住 诇注讬诇 讛讜"诇 诇讛拽砖讜转 讻讬 讛讗讬 讙讜谞讗 讗诪讗讬 讗爪讟专讬讻讜 砖谞讬 讜讚讜讬诐 诇讚注转 专"讬 讚拽讬"诇 讻讜转讬讛 讜讬砖 诇讬砖讘:
讜讘爪驻讬转谞讜  爪驻讬谞讜 讘住' 注讘讜讚讛 转诪讛 驻讬专讜砖 住讚专 注讘讜讚讛 诇讛专讘 诪讛专"专 讬讛讜砖注 讘谞讘谞砖转 讚祝 诪' 砖讛讘讬讗 讚讘专讬 讛专讚讘"讝 讛谞讝' 讚讘砖注讬专 讛诪砖转诇讞 讛讬转讛 讻驻专转 讬砖专讗诇 诇讘讚 讜讘讝讛 驻讬专砖 诪"砖 诇讛转讜讚讜转 注诇讬讜 讗砖诪转 拽讛诇讛. 讜诇讗 讛注讬专 讚讗讬谉 讝讛 诪讜住讻诐 诇讛诇讻讛. 讜转讜 讚讗讙讘 砖讬讟驻讬讛 讛注转讬拽 讚讘专讬 讛专讚讘"讝 讻爪讜专转诐 讻诪讜 砖讛诐 讘讚驻讜住 砖讻转讜讘 讗讘诇 砖注讬专 讛讞讟讗转 讗砖专 诇注诐 诇讗 讛讬转讛 转诇讜讬讛 讘讜 讻驻专转讜 讜讻讜' 讜讛讜讗 讟"住 讜爪"诇 砖注讬专 讛诪砖转诇讞 讜注诪"砖 讛专讘谞讬诐 讛谞讝' 讘住' 注抓 讛讞讬讬诐 讜讘住' 讘转讬 讻讛讜谞讛 注"砖:





砖注专讬 转讜专转 讘讘诇

(住讜 讗 诪砖谞讛) 讜诇讗 讛讬讜 诪谞讬讞讬谉 讗转 讬砖专讗诇 诇讛讜诇讬讻讜.鈥斪炞栕� 诪讘讜讗专, 砖讛讬讜 讘讜讞专讬诐 讗转 讛诪砖诇讞 诪谉 讛诪砖驻讞讜转 讛诪讬讜讞住讜转, 讜诇讛讜爪讬讗 诪讚注转 讛讝讛专 (讗讞专讬 住讙 注"讘 讜讗诪讜专 爪 注"讗), 砖讛讬讛 讛诪砖诇讞 驻讙讜诐 讜讘注诇 诪讜诐, 砖讛讬转讛 注讬谞讜 讗讞转 讙讚讜诇讛 诪讞讘专转讛 (注讬' 讘讻讜专讜转 诪讚 讗).

